
INLEIDING 


Die afgelope 19 jaar sedert die begin van 1967 is die Here 
besig met ’n besondere werking onder die Zulunasie. 

Kwa Sizabantu (voortaan afgekort K.S.B.) het die afgelope 
tyd heelwat publisiteit ontvang, - Radio en T.V.-programme, 
artikels in tydskrifte,en ook talle persone wat na hulle be= 
soek daar, terugkeer met verhale van genesings, wonders en 
verdieping van hulle geestelike lewe. Ten spyte van hierdie 
publisiteit, het dit nog weinig aandag vanuit teologiese 
kringe ontvang. Hierdie toedrag van sake is egter nou besig 
om te verander. In 1981 is ’n Lisensiaatskripsie deur H.E. 

Basson by die Universiteit vaii Stellenbosch ingehandig en 
Prof J.A. van Rooy van die teologiese opleidingsentrum van 
die Gereformeerde Kerk in Hammanskraal het na ïi besoek van 
verskeie weke aan K.S.B. ook ’n omvattende verslag opgestel. 

Prof M.C. Kitshoff van die Universiteit van Zululand het ook 
navorsing gedoen en het sy bevindinge aan die Natal Sinode 
van die N.G. Kerk beskikbaar gestel. Daar was ook ’n paar 
ander minder indringende ondersoeke en verslae. Die indruk= 
ke na die ondersoeke is wydeenlopend. C.J.J. van Rensburg (1980) 
oordeel na ’n baie kort besoek soos volg: 

"Hierdie hele saak is opgeblaas deur ’n paar persone en die 
nuusmedia. Dit is baie duidelik dat daar geensins sprake 
kan wees van ’n herlewing onder die Zoeloes nie. Die her= 

lewingsdienste wat plaasvind word bygewoon deur veral per= 
sone buite Natal wat hiernatoe kom om ’n heerlike geestelike 
tyd deur te bring, wat kunsmatig geskep word." en "Kwasiza= 
bantu is van geen betekenis nie, dit het geen of baie min 
invloed onder die Zoeloes. Dit word aan die lewe gehou en 
opgeblaas deur vragte vol mense van buite die provinsie wat 
hou van sulke emosionele byeenkomste." 

J.A. van Rooy (g.d. p. 14) se oordeel was egter in teenstel= 
ling daarmee: 

"Gesien die historiese belangrikheid van herlewings , mag dit 
nog blyk dat wat nou op Kwa Sizabantu gebeur, een van die 
belangrikste ontwikkelings in die geskiedenis van die sending 
en kerk in suidelike Afrika mag wees." 

By die beplande 18de jaarlikse kongres van die S.A. Werksge= 
meenskap vir Sendingwetenskap van 22-24 Januarie 1985 is K.S.B. 
ook h onderwerp van bespreking. Die tema is "Living Churches 
Challenging the World." 

Die gebeure te K.S.B. word baie geassosieer met die woord 
herlewing en as gevolg van verskeie interpretasies van hier= 
die woord moet dit nader omskryf word. Hier word egter vol= 
staan met die beskrywing wat gegee is vir die herlewing te 
Hermannsburg Duitsland in 1848 wat die vroegste wortel is 
van K.S.B. se geskiedenis. Botha (1947, p. 21) beskryf dit 
soos volg: 

"In Hermannsburg het daar h grondige herlewing gekom, nie 
met Methodistiese kuns gesteun, halleluja-geskreeu, deur= 
mekaarbiddery en dies meer nie, maar deur die stille arbeid 
wat die Godverordende genademiddels van die Woord en Sakra= 
mente aangevul het. Dit was h gesonde Lutherse herlewing 
gewerk deur die Gees van God, wat deur daelikse skuldbely= 
denis en sondevergewing tempels vir God heilig. Volle oor= 
gawe en innige gebedslewe was die geheim van die herlewing. 

Dit beskryf ook die karakter van die herlewing op K.S.B., 
maar die herlewing te K.S.B. kan egter nie as Luthers ge= 
tipeer word nie- Herlewing is egter nie ’n vreemde begrip 
vir sendingwerk onder die Zulus nie. Gedurende die vorige 
eeu het daar tydens h herlewing h Boeresendingaksie in die 
N.G. Gemeente Greytown ontstaan. Ook die Hermannsburgsen= 
din'g wat nou nog in die omgewing werksaam is, is die 
uitvloeisel van ’n herlewing. 

Slegs die hoofsetel van die werk naamlik K.S.B. word hier 
beskryf. Die werk kring veel weier uit as K.S.B. self, 
daar is reeds - 70 gemeentes met ongeveer 20 000 lidmate, 
almal vanuit die heidendom. 

Die eerste hoofstuk handel oor die historiese agtergrond 
wat by K.S.B. h groot rol speel. Dit verduidelik onder 
andere die Duitse karakter van die sending. Die tweede 
hoofstuk handel oor die huidige opset naamlik hoeveelheid 

werkers, geboue, bedrywighede, ens. terwyl hoofstuk 3 hulle 
teologie en verkondigingsraetodes beskryf. Hoofstuk 4 toon 
K.S.B. se verhoudinge raet ander kerke en instansies terwyl 
hoofstuk 5 die faktore waaraan K.S.B. se sukses as sending 
toegeskryf kan word, probeer aantoon. 

Inligting is verkry deur kontak met Kwa Sizabantu sedert 1979 
maar meer spesifiek deur twee besoeke gedurende April 1985 vir 
10 dae en Julie 1985 vir 14 dae. 

Kwa Sizabantu-sending se grootste klem lê by die werk onder die 
Zulus en nie by die Blankes wat daar besoek aflê nie, en dit 
moet in a.anmerking geneem word by die evaluering van hierdie 
werk. 

HOOFSTUK 1 

1. HISTORIESE AGTERGROND VAN KWA SIZABANTU 

Erlo Stegen is ’n leidende figuur van K.S.B. en daarom 
word die historiese oorsig van die sending beskryf 
volgens die verloop van die Hermannsburgsending en 
die Stegen-familie se geskiedenis vanaf Duitsland 
tot in Suid-Afrika. 

1.1 GESKIEDENIS VAN DIE HERMANNSBURGSENDING 

Op 5 Mei 1808 is Georg Ludwig Detlef Theodor Harms 
gebore in Walsrode, 'n klein dorpie in Liineburg, Noord- 
Duitsland. Louis, soos hy algemeen bekend was, was 
die tweede van 10 kinders van Christian Harms, ’n 
Liitherse pastor. Louis se verbintenis met Hermanns= 
burg het in 1817 begin toe sy pa na díe armoedige 
boeredorpie in die heideland van Noord-Duitsland be= 
roep is. In sy kinderdae het hy reeds besluit om in 
sy pa se voetspore te volg om ook ’n predikant te word. 
Sy onderrig het bestaan uit h aanvanklike skoling 
deur sy pa in h privaatskool wat Christian gestig het 
te Hermannsburg. Daarna het hy vir 2 jaar voorberei= 
dende opleiding te Celle - "n stad in die omgewing - 
ontvang, en uiteindelik universiteitsopleiding te 
Gottingen vanaf 1827 vir ’n tydperk van 3 jaar. Hy 

was vroeg reeds baie lief vir geskiedenis, veral vir 
dié van die Duitse nasie. Later het sy liefde vir 
die geskiedenis ook sy sendingdenke beïnvloed. Hy 
was h briljante student maar het eers aan die einde 
van sy studies tot bekering gekom. Dit het begin 
met sy proefpreek en daarna die lees van Joh. 17:3. 

Na ’n innerlike stryd van enkele maande het hy ware 
vrede ervaar. 

Na die voltooiing van sy studies was daar vir 14 jaar 
lank nie h pos vir hom beskikbaar nie en was hy by 
twee verskillende, vermoënde families ’n privaat onder= 
wyser. Dit was reeds in hierdie tyd duidelik dat die 
Here hom op ’n besondere wyse gebruik het en daar was 
vroeg reeds vrug op sy arbeid. 

In hierdie tyd het daar ’n sendingywer in hom ontwaak. 
Een nag, terwyl hy nie kon slaap nie, het Hand. 4:12 
deur sy kop gemaal. Pagel (1978, p. 30) noem dat die 
vraag "Mensch, was hast du getan , daSS so vielen Mens= 
chen geholfen werde?" soos ii donderende stem in sy 
binneste gehamer het. Hy kon op hierdie vraag slegs 
"nichts" antwoord. Hy het dadelik hierna betrokke 
begin raak by sending en dié sendingywer het hom vir 
die res van sy lewe bygebly. 

Op 6 Januarie 1834 het hy sy eerste sendingbyeenkoms 
gehou en is h sendingorganisasie - die Lauenburger 

Missionsverein - gestig. 

Op 20 November 1842 is hy as ti prediker bevestig en 
sedert 1844 was hy hulpleraar vir sy vader wat reeds 
meer as 70 jaar oud was. Hy het vir die res van sy 
lewe in Hermannsburg gebly en in die Peter Pauls 
Kirche gearbei. Terwyl hy hulpleraar van sy vader 
was het die Here herlewing in 1848 geskenk in die 
klein boeregemeenskappie as gevolg van sy persoon= 
like toewyding en onvermoeide arbeid. Hierdie her= 
lewing was gekenmerk as nugter sonder metodistiese 
trekke. 

Die belangrikste vrug van hierdie herlewing wat 
sending betref was die stigting van die Hermannsburgse 
sendinggenootskap. 

1.2 SENDINGAKTIWITEITE VAN DIE HERMANNSBURG-GEMEENTE 

Op 31 Oktober 1848 het Ludwig Harms se vader gesterf 
en is hy as leraar vir die gemeente beroep. Op 28 
Oktober 1849 het hy sy inhuldigingspreek gelewer en 
op dieselfde dag is die sendingskool se deure ook ge= 
open. 

Die inwoners van Hermannsburg het Harms se sendingywer 
tot so ’n mate met hom gedeel dat dit spoedig die ka= 
rakter van ’n dorpsendingaksie aangeneem het. h Sen= 

dinghulpvereniging is in 1846 gestig. In 1849 is die 
Hermannsburg Sendinggenootskap gestig nadat twaalf 
jongmanne uit die omgewing hulself beskikbaar gestel 
het vir sendingwerk. Navrae is gerig tot verskeie 
instellings in die omgewing om hulle te laat oplei 
as sendelinge maar hulle aansoeke was nêrens sukses= 
vol nie aangesien hulle akademiese kwalifikasies on= 
voldoende was. 

Harms het as gevolg hiervan besluit om self die op= 
leiding plaaslik, in Hermannsburg te behartig en ’n ou 
boerehuis is vir die doel aangekoop. Ludwig se broer 
Theodor wat hom ook later as hoof van die Sendingge= 
nootskap sou opvolg, was die eerste dosent. Hierdie 
sendinginstituut bestaan vandag nog met h studentetal 
van - 70. Die studente is in die Lutherse leer opge= 
lei en voorvereistes wat gestel was, was hoog. Die 
aanvanklike studentetal was 12 waarvan 8 hulle studies 
in 1853 voltooi het. 

In 1859 is ’n tweede sendinghuis gebou om die toename 
in studentetal te akkommodeer. 

1.3 DIE UITSTUUR VAN DIE EERSTE SENDELINGE 

In 1853 was die eerste sendelinge gereed om uitgestuur 
te word. Daar was beplan om hulle na die Galla volk 

in Noordoos-Afrika (die huidige Ethiopië) te stuur. 

’n Skip is deur die Hermannsburgsendinggenootskap ge= 
bou om die sendelinge te vervoer omdat Vi eie skip op 
die lange duur meer ekonomies sou wees. Bydraes vir 
die bouwerk van die skip is van sover as Amerika en 
Rusland ontvang. Die skip van 200 Ton is "Kandaze" 
genoem na die koningin van die Ethiopiërs wie se hof= 
dienaar deur Filippus ontmoet is (Hand. 8’.27). Die 
skip is op 27 September 1853 ingewy en op 20 Oktober 
1853 het die Kandaze met dié 8 sendelinge en 8 kolo= 
niste na die ooskus van Afrika geseil. 

1.4 DIE EERSTE SENDINGREIS 

Harms was deur J.L. Krapf, sendeling van die Londense 
Sendinggenootskap, oortuig van die belang van die 
Galla volk wat deur hom (Krapf) beskou is as die 
Duitse volk van Afrika omdat Yi groot invloed deur 
hulle uitgeoefen sou word in hulle gebied indien 
hulle vir die evangelie gewen kon word. Krapf wou 
ook ’n gordel van sendingstasies oor Afrika laat 
strek om die Islam-invloed sodoende te stuit. Die 
Hermannsburgsending sou deur middel van sy betrok= 
kenheid by die Galla volk, deel van hierdie gordel 
vorm. 

Gedurende April 1854 het die sendingskip Zanzibar 
bereik. Hulle kon egter nie toestemming kry om na 


10/. . . 






10 


die Galla volk te reis nie en hulle moes noodgedwonge 
omdraai. (Eers in 1929 het die H.B.S. vir die eerste 
keer toegang verkry tot die Galla volk.) Hulle het, 
na dié terugslag, besluit om eerder sendingwerk in 
Natal te gaan doen waartoe hulle wel toestemming ge= 
had het, as om onverrigter sake terug te keer na 
Duitsland. Op 2 Augustus 1854 het hulle in Durban 
aangekom en kort daarna is h plaas naby Kranskop met 
die naam Perseverance, aangekoop deur middel van die 
hulp van h Berlynse Sendeling, Posselt. Op hierdie 
plaas is met sendingaktiwiteite begin en die gemeente 
Hermannsburg is gestig. Hiervandaan het die werk van 
die Hermannsburgsending oor Natal uitgebrei- In 1857 
is hulle werk ook na die Transvaal uitgebrei nadat 
President Pretorius ’n versoek tot hulle gerig het om 
daar sendingwerk te doen. Uit die werk in Natal het 
in 1898 die Lilienthal-gemeente van Neu Hanover-gemeen= 
te afgestig. Die Stegen-familie was lidmate van die 
Lilienthal-gemeente. 

1.5 SENDINGBEGINSELS VAN LUDWIG HARMS EN DIE HERMANNSBURG= 
SENDINGGENOOTSKAP 

Ten einde die optrede en werkswyses van die H.S.G. te 
verstaan is dit belangrik om na Ludwig Harms se teo= 
rieë en beginsels aangaande die sending te kyk. Dit 
is opvallend dat baie van Harms se planne en denke 
teruggevind word in die werkswyses en metodes van 

Kwa Sizabantu. Sekere punte wat nie geslaagd was by 
die H.S.G. nie, het later werklikheid geword by Kwa 
Sizabantu. Daar is egter ,ook uiteenlopende gedagtes 
op sekere punte soos byvoorbeeld die Kerkverband 
waaruit sending gedoen moet word. 

Drie dryfvere het sending vir Harms noodsaaklik ge= 
maak. 

i. Die liefde en gehoorsaamheid aan die Heiland 
dring hulle tot sending. Hulle het ’n opdrag 
om die wêreld vir Hom te verower en ongehoor= 
saamheid aan dié opdrag laai h skuldlas op 
hulle. 

ii. ’n Diepe meegevoel met die heidendom omdat hulle 
sonder God se Woord sterf. 

iii. Jesus se wederkoms was spoedig verwag en hulle 
was bewus daarvan dat hulle Hom tegemoet moes 
gaan. 

In samehang hiermee noem Brammer (1949, p. 18) die 
volgende: 

"Harms hat dabei freilich sehr ernste Gedanken im 
Blick auf die Zukunft der Kirche. Er sieht eine 
Zeit der groSSen Triibsal kommen, bei der die Kirche 

aus Europa wird fliehen miissen,da ihr dort kein Raum 
mehr bleibt. Aber so sagt er: ’Aus der Mission wachsen 
dann die Flugel, mit welchen die Kirche aus Europa ins 
Heidenland fliegen soll, wenn der Drache sie vertreibt.' 

Die Kerk in die heidendom sal dan die Evangelie terug= 
neem na Europa. 

Harms het gevoel die sending was nie die taak van ’n 
sendingorganisasie nie, maar van die Kerk. In die 
Hermannsburgsending se geval was dit h dorpsending= 
poging wat deur die Kerk gewerk het. 

Die sending moes bestaan uit sendelinge vergesel van 
koloniste wat ’n gemeente sou stig en as die gemeente 
gegroei het vanuit die heidendom, sou ’n nuwe gemeente 
in die omgewing gestig word. (Om hierdie rede was 
die 8 sendelinge vergesel van 8 koloniste.) Langs 
hierdie weg sou die hele sendingveld gedek word soos 
wat die Angelsaksiese sending Duitsland bereik het. 
Kolonisasie en kulturele beïnvloeding sou ook dan uit= 
gaan van die sendinggemeente. Die kerk moes inheems 
word sodat die plaaslike bevolking opgelei kan word 
om hulle eie mense te bearbei. Hierdie beginsel was 
glad nie geslaagd in Suid-Afrika nie en is nie toe= 
gepas in Betsjoeonaland, die volgende gebied wat be= 
set was nie. 

Die eie volksgebruike moes nie uitgeroei word nie, 
maar behoue bly en geheilig word. 

Gepaardgaande met sy sendingbeginsels het hy ook ’n 
besondere benadering gehad oor hoe die sendingwerk 
gefinansier moes word. Die kern hiervan is dat ge= 
bed, en nie geld nie, die dryfveer is van sending. 

Aanvanklik het Harms gevoel dat die evangelie ver= 
kondig moet word aan die heidene ongeag of dit in 
Gereformeerde of Lutherse gewaad was. Hierdie stand= 
punt het hy later gewysig en streng Luthers geword. 

1.6 ANDER SENDINGWERKSAAMHEDE VAN DIE HERMANNSBORGSENDING 
GENOOTSKAP 

Die Hermannsburgsending het sendelinge ook na die vol 
gende wêrelddele gestuur: 

1864 Indië 

1866 Australië (tot 1891) 

1867 Noord-Amerika (tot 1914) 

1875 Nieu Seeland (tot 1910) 

1880 Persië (tot 1914) 

1898 Brasilië (tot 1914) 

1927 Ethiopië met onderbrekings van 1936-39 en 1944 
tot 1951 

1974 Indonesië 

1978 Egipte 

1980 Sentraal Afrika 

2. 'N HISTORIESE OORSIG VAN ERLO STEGEN SE LEWE 

2.1 DIE FAMILIE-GESKIEDENIS VAN DIE STEGENS 

Gedurende 1883 het Heinrich en Catharina (gebore 
Rieckman) Stegen met die Kandaze vanaf Sottof in 
Noord-Duitsland as koloniste-boere vir die Hermanns= 
burgsending na Natal gekom. 

Op 2 Maart 1935 is Erlo Hartwig Stegen gebore uit die 
huwelik van Karl en Irmgard (gebore Witthoft) Stegen. 
Hy is die vierde seun uit ’n gesin van 5 seuns en 1 
dogter. Hy is die kleinseun van Heinrich Stegen en 
dus die 3de geslag wat in Suid-Afrika woonagtig is. 
Erlo is in 1972 met Kay Dahl getroud en hulle het 6 
dogters. Sy direkte voorouers was boere maar baie 
van sy voorgeslagte was evangeliedienaars. Sy ouers 
het geboer op die plaas Paardefontein in die omgewing 
van Fawn Leas naby Dalton in Natal. Hy het sy skool= 
onderrig ontvang te Lilienthal en Hermannsburg (Natal) 
die Duitse skool van die Hermannsburgsendinggenootskap 

Gedurende sy kleuterjare het Erlo geval en hoofbese= 
rings opgedoen. As gevolg hiervan kon hy nie sy skool 
loopbaan voltooi nie en het hy slegs laerskoolonderrig 
ontvang. Die reaksie van hierdie gebeure was dat hy 
as kind baie onseker van homself was. 

Sy ouers was baie kerkvas en het gesorg dat die kin= 
ders elke Sondag in die Kerk was. Hoewel sy pa hoof= 
ouderling van die kerk was, was dit grootliks vorm= 
godsdiens wat beoefen is. Sondae moes almal kerk toe 
gaan, maar op ander dae is daar bv. partytjies gehou 
op die dansbaan by hulle huis. Godsdiens het dus vir 
hom baie min beteken en hy was van voorneme om so gou 
as moontlik daarmee op te hou. Aan die einde van sy 
skoolloopbaan het hy in 1950 by sy pa gaan boer op 
die plaas. 

2.2 DIE SOSIALE OMSTANDIGHEDE GEDURENDE DIE TYDPERK IN 

DIE DUITSE GEMEENSKAP WAARTOE ERLO STEGEN BEHOORT HET 

Die sosiale situasie van hierdie tyd moet in aanmer= 
king geneem word by die beoordeling van hieropvolgende 
gebeure en veral die optrede van Anton Engelbrecht, 
die Stegen-familie se leraar te Lilienthal moet teen 
hierdie agtergrond verstaan word. Die Stegens was 
deel van ’n afgeslote groep Duitsers in ’n land wat 
onlangs twee oorloë teen die Duitse volk gevoer het. 
Die tweede Wêreldoorlog was so pas verby in die tyd. 
Om hulle identiteit te handhaaf het hulle dus ’n baie 
na-binne-gekeerde groep gevorm met ’n sosiale lewe wat 
gedraai het rondom die kerk wat juis die rede was vir 
hulle teenwoordigheid in die land. Die mense was dus 
baie kerkvas terwille van die eenheid van die groep 
en nie noodwendig as gevolg van hulle verbondenheid 


16/... 



16 


aan Christus nie. Hulle was ook baie skepties en wan= 
trouig teenoor enige invloed wat die gemeenskap kon 
binnedring en versteur. Die kerklewe was dus ook baie 
formalisties en daar was vasgehou aan dinge wat lank 
reeds uitgedien was. 

"Die kerk het ’n baie belangrike funksie vervul in die 
behoud van hulle identiteit as Duitsprekende groep. 

Dit beteken dat die kerk naas sy religieuse funksie 
’n sterk sosiale newefunksie verkry het. Wanneer die 
gloed van herlewing begin verflou en die kerk die 
stempel van ’n tweede geslag Christendom begin ver= 
toon, is die gevaar nie denkbeeldig nie dat die reli= 
gieuse funksie heeltemaal deur die sosiale funksie 
op die agtergrond gedring word. Baie mense sal die 
band met die kerk behou terwille van die sosiale 
funksie, om hulle kinders vir die Duitse kultuur te 
behou en hulle met Duitse vriende in aanraking te 
bring, terwyl hulle minder in die religieuse aspek 
van die kerklike lewe belangstel. As hulle in die 
land van herkoms gebly het, sou sommige van hulle 
moontlik heeltemaal onkerklik geword het. Die ver= 
skynsel van nominale Christendom kan in h immigrante- 
gemeenskap soms selfs groter wees as in die volkskerk 
in die land van herkoms." (Van Rooy, g.d., pp. 26-27) 

2.3 DIE BEDIENING VAN ANTON ENGELBRECHT EN SY INVLOED 
OP ERLO STEGEN 

Anton Engelbrecht, ook ’n nasaat van die Hermannsburg= 
sendelinge, het as h jong man ervaar dat hy nie vrede 
in sy gemoed gehad het nie. In sy soeke na vrede het 
hy gaan teologie studeer te Hermannsburg (Duitsland). 
Volgens pastoor Von Fintel, Vi klasmaat van Anton Engel 
brecht was hy ti besonder briljante student wat hom 
egter afsydig gehou het van sy medeklasmaats en hy 
het ook sekere heersugtige trekke getoon. Na vol= 
tooiing van sy studies het hy h sendeling geword en 
in 1947 leraar van die Lilienthal-gemeente. Steeds 
het die innerlike vrede hom ontwyk ten spyte van die 
feit dat hy dit probeer verkry het deur hard te werk 
in die gemeente. Die gevolg van hierdie harde werk 
en spanning was dat sy gesondheid gedurende 1950 in= 
gegee het met die gevolg dat hy deur h dokter beveel 
was om vir 3 maande te rus. Gedurende hierdie rustyd 
het hy egter desperaat geword in sy strewe na inner= 
like rus. 

Met die hulp van ’n Duitse Evangelis, Hermann Hambrock 
in Pretoria (’n persoon op wie hy aanvanklik neerge= 
sien het) het hy die Here gevind en daarmee saam die 
innerlike vrede waarna hy so gesmag het. Lilienthal- 
gemeente het gou die effek van hulle leraar se beke= 
ring ervaar en vormgodsdiens het oorgegaan in verdie= 
ping van baie van die lidmate se geestelike lewens. 

Baie het tot bekering gekom - ook die Stegen-gesin. 
Engelbrecht het spoedig teenkanting van die Lutherse 
Kerk ondervind. Hy was beskuldig dat hy perfeksio= 
nisme voorgestaan het en ook charismatiese trekke ver= 
toon het. Hy het ook te veel klem na hulle smaak op 
bekering van Blankes gelê. Ander aanklagtes teen 
hom was dat hy in Afrikaans gepreek het en ook dat 
ander denominasies se lidmate van sy dienste byge= 
woon het. Engelbrecht het ook uitnodigings begin 
ontvang om op ander plekke te preek. Hy was dus, 
volgens baie mense, besig om die orde in die geslote 
gemeenskap te versteur. As gevolg van al die kritiek 
en teenstand wat hy ontvang het, het hy in 1952 met 
die Lutherse Kerk bande verbreek. Gedurende die be= 
diening van Engelbrecht se opvolger het ook Erlo 
Stegen se vader met die Lutherse Klerk gebreek. Die 
rede was dat Stegen nie met die pastoor kon saamstem 
dat die doop die fondament van die kerk was nie. Hy 
het gesê dat Christus die fondament van die kerk was. 
Erlo was op dié stadium ongeveer 17 jaar oud en het 
dus nie self met die kerk gebreek nie, maar was as 
deel van die gesin by die breuk betrokke. Die Stegen- 
familie het hulle toe by Anton Engelbrecht aangesluit. 
Gedurende die tyd het baie ander lidmate van Lilien= 
thal-gemeente ook met die kerk gebreek en by Engel= 
brecht aangesluit. Tschampel (g.d., p. 20) noem dat 
hierdie breuk wat as gevolg van geestelike redes was 
ook h ander tweedeling wat reeds in die gemeente teen= 

woordig was na vore gebring het. Nakomelinge uit 
die Heide van Duitsland, met ander woorde die sen= 
delinge se afstammelinge, en ook die getroue kern 
van die gemeente het saam met Engelbrecht weggebreek. 
Ander lidmate - oorspronklik vanuit Osnabruck, Duits= 
land - wat nie vanuit die sending afstam nie, het 
nie met Engelbrecht saamgegaan nie en aan die Lut= 
herse kerk getrou gebly. Enkele lidmate vanuit 
ander gemeentes het ook vir Engelbrecht gevolg. 

Engelbrecht het ’n eie kerkorganisasie gestig met die 
naam Bibelhaus en ook h opleidingskool (saam met 
Hermann Hambrock) vir sendelinge en evangeliste te 
Pretoria. Die naam van die skool was Bibelhaus heilig 
dem Herrn. Engelbrecht en Hambrock het saam met 
persone vanuit ander denominasies lesings aangebied 
in die skool. Nadat Engelbrecht en Hambrock se 
paaie geskei het as gevolg van persoonlike verskille 
het die skool verskuif na Claridge net buite Pieter= 
maritzburg. 

Te Claridge is mettertyd meer klem gelê op praktiese 
sending- en evangelisasiewerk hoewel daar steeds met 
die opleiding van evangeliste en sendelinge voortge= 
gaan is. In die laat 1960's het Bibelhaus opgebreek, 
en Anton Engelbrecht is vir h tydperk na Switzerland. 
h Gedeelte van die groep het by Erlo Stegen aangesluit 
en ander lede het by ander kerke aangesluit. Anton 
Engelbrecht woon vandag in Eshowe by een van sy kin= 
ders en is nie betrokke by K.S.B. nie. 

2.4 BEKERING EN ROEPING VAN ERLO STEGEN 

Erlo Stegen het onder die prediking van Anton Engel= 
brecht tot bekering gekom. Daar het ’n groot verande= 
ring in sy lewe plaasgevind na sy bekering en hy het 
h besondere liefde vir die Bybel ontwikkel. Sy 
moeder het ook h boek aan hom gegee ("Vom Gottes= 
leugner zum Evangelisten" deur W. Heukelbach) wat 
gedurende hierdie tyd h diepe indruk op hom gelaat 
het. Erlo het in hierdie tyd die roepstem van die 
Here begin hoor wat hom geroep het om Evangeliedie= 
naar te word. Gedurende ’n Christelike konferensie te 
Kaap Muiden, naby Nelspruit, het hy egter besef dat 
hy van baie dinge wat vir hom na aan die hart gelê 
het soos byvoorbeeld die boerdery afstand sou 
moes doen as hy predikant wou word. Hy het begin 
koue voete kry en was nie meer bereid om afstand te 
doen van hierdie dinge nie. Hy het besluit dat hy 
die Here net so goed kan dien as ’n boer wat die sen = 
ding finansieël en andersinds ondersteun. Hy het 
hom ook voorgeneem dat hy sy huis altyd sou beskik= 
baar stel vir die evangelie vir dienste. Hy het 
homself van die konferensie onttrek en aan die Here 
gevra om Sy goedkeuring te gee op dit wat hy (Erlo) 
so pas te vore besluit het. Hy het van ander persone 
gehoor dat hy sy Bybel kan neem en oopslaan en die 
teks waarop sy oog val, is die boodskap wat die Here 
aan hom wil meedeel. Hy het besluit om dit te probeer 

en die antwoord sou dan dien as antwoord aan sy ouers 
en predikant as die rede waarom hy nie meer Evangelie= 
dienaar wou word nie. Erlo het sy Bybel oopgemaak en 
sy oog het op Mat. 4:19 geval: "En Hy sê vir hulle: 
kom agter My aan, en ek sal julle vissers van mense 
maak." Hy was so woedend dat hy amper sy Bybel weg= 
gegooi het. Hy het besluit dat hy sy planne sal deur= 
voer - al is dit dan ook sonder God. Hy het so gou 
moontlik teruggekeer huistoe om verder te gaan boer. 
Die daaropvolgende 18 maande was Vi baie moeilike tyd 
- in sy eie woorde "Hel op aarde" - met geweldige 
worsteling en stryd in sy gemoed. Die geringste ge= 
luidjie het hom geweldig laat skrik want hy het ge= 
dink dit is Jesus se wederkoms en hy het geweet dat 
hy in ongehoorsaamheid aan Hom lewe. Sy moeder het 
hom by geleentheid gevra wat gebeur het dat hy nie 
meer predikant wou word nie. Hy het in h woedebui 
uitgebars en haar beskuldig dat sy hom nie liefhet 
nie. 

Deur verskeie aktiwiteite, onder andere tennis waar= 
in hy uitgeblink het, (hy het S.A. kampioenskappe vir 
onder 16 ouderdom gehaal) het hy probeer wegvlug van 
God. Hy kon egter nie daarin slaag nie. In hierdie 
tydperk het hy ’n kosbare les geleer. Hy sê dat hy 
besef het dat gehoorsaamheid aan God h duisend keer 
makliker is as ongehoorsaamheid. 

Gedurende 1951 het hy in Mat. 3:12 gelees "Dit is My 
geliefde Seun in wie ek h welbehae het". Hy het ge= 
weet dat daar van Jesus gepraat word, maar tog het 
hy ervaar dat God hom steeds liefhet. Dit het hom 
oorweldig dat God hom steeds liefgehad het ten spyte 
van sy ongehoorsaamheid en opstand. Hierdie keer, 
nadat die Here hom weer geroep het tot Sy diens van= 
uit Joh. 21:15-17 was hy dadelik gewillig. Hy het 
egter h "voorwaarde" aan God gestel. Hy het gesê dat 
hy nie "kerk wou speel nie." Hy wou die Evangelie 
verkondig soos wat die Here dit gedoen het. (Hier= 
die voorwaarde moet ook gesien word in die lig van die 
formalisme wat daardie tyd in sy kerk geheers het.) Hy 
het vir sy opleiding na Anton Engelbrecht se oplei= 
dingskool in Pretoria gegaan waar hy onderrig in die 
volgende vakke ontvang het: Ou Testament, Nuwe 
Testament, Dogmatiek, Kerkgeskiedenis, Grieks, He= 
breeus, Bybelkunde, Homilitiek, Sektewese en Siel= 
kunde. (Basson, 1981, p. 20.) Hy het met sy oplei= 
ding in 1952 begin en die driejarige kursus in 1954 
voltooi. 

2.5 BEDIENING IN DIE SENDINGVELD (1954-1966) 

Na die beëindiging van sy studies in 1954 het Erlo h 
sendingpos in Zululand ontvang. Hy het met h tent 
op verskeie plekke gewerk onder die Zulus. Aanvank= 
lik het hy die Zulus met minagting behandel maar 
omdat hy vir die Here lief was, was hy bereid om onder 
hulle te gaan werk. Hy het sy voorwaarde aan die Here 

probeer uitvoer, naamlik dat hy nie sou kerk speel nie 

Die Bybel was vir hom baie kosbaar, veral 3 beloftes 
in Johannes het hom aangegryp en hy het in die ver= 
wagting geleef dat dit waar is en dat hy daarop kan 
vertrou. 

Joh. 14:12 "Dit verseker Ek julle: Wie in My glo, 
sal ook die dinge doen wat Ek doen; en hy sal nog 
groter dinge as dit doen, omdat Ek na die Vader toe 
gaan." 

Joh. 15:7 "As julle in My bly en my woorde in julle, 
vra dan net wat julle wil hê, en julle sal dit kry." 

Joh. 16:24b "Bid, en julle sal ontvang, sodat julle 
blydskap volkome kan wees." 

Hy het daagliks dienste gehou - soms tot 3 op een dag 
en tot 14 maande op een plek vertoef. As gevolg van 
wetgewing, was sy werksgebied baie beperk. 

"Om die opset van die sendingwerk by Kwa Sizabantu 
te verstaan, is dit nuttig om die omstandighede te 
verstaan waaronder Erlo destyds die evangelie verkon= 
dig het. Daar was toendertyd nog die regeringsbepa= 
ling dat geen nuwe sendingspos binne drie myl van ’n 
bestaande pos opgerig mag word nie. Hoewel ’n groot 
persentasie van die Zoeloes nog heidene was, was die 
gebied langs die Umvotirivier, waar hy gewerk het, 

geografies redelik intensief beset. Daar was nouliks 
enige strategiese punt wat nie deur een of ander kerk 
beset was nie. Soos dit maar dikwels gaan, het die 
kerke met jaloersheid oor hulle "belange" gewaak, en 
enige poging van h nuwe sendeling om "in hulle gebied 
in te dring", is onmiddellik by die owerhede gerappor= 
teer. Die gevolg was dat Erlo prakties geen toe= 
gang tot die Zoeloegebiede gehad het nie. Al wat hy 
kon doen, was om ’n groot tent op te slaan, eers by 
King's Cliff, suid van die Umvotivallei, en later by 
Mapumulo, ten noorde van die rivier, in beide gevalle 
op winkelpersele van sy broer Friedel. Daar het hy 
daagliks gepreek. Omdat dit al was wat hy deur die 
wet toegelaat was om te doen, het hy baie tyd aan die 
voorbereiding van sy preke bestee - iets wat h mens 
tot vandag toe nog opmerk." (Van Rooy, g.d. p. 16). 

Hy het gesê: "Ek sal preek totdat die vuur uit die 
hemel neerdaal." Die vuur het nie neergedaal nie; 
inteendeel, sy werk het agteruitgegaan. Hy het met 
baie mense begin wat sy dienste bygewoon het, maar 
mettertyd het hulle al minder geword. Daar was ook 
vir hom ’n teenstelling as hy sy werk met die van 
Johannes die Doper vergelyk het. Hy het die digbe= 
volkte gebiede opgesoek, maar die mense het al minder 
na sy dienste gekom. Johannes het na die woestyn= 
streke gegaan en tog het die mense na hom toe gestroom; 
Daar was geen werklike groei by die persone wat onder 

hom tot bekering gekom het nie. Na h tyd van afwesig= 
heid moes hy altyd eers vrede maak en die orde herstel 
by die plekke waar hy voorheen gepreek het en ’n groep 
Christene agtergelaat het. Hierdie toedrag van sake 
het vir hom glad nie gerym met die beeld wat hy in 
die Bybel gevind het nie. 

Tydens "n besoek aan Suidwes-Af rika, het ’n boer water 
aan hom getoon wat vir hom kenmerkend was van sy be= 
diening. Daar was voldoende helder water beskikbaar 
maar tog het die piante' gekwyn hoe meer hulle 
met die water besproei is. Hy het gesien dat dit 
ook so is met sy prediking, hoe meer hy gepreek het, 
hoe minder het die mense geword. Veral die mans was 
min geraak deur sy boodskap - slegs 5% van sy lidmate 
was mans. (Basson, 1981, p. 24) 

Na h bediening van twaalf jaar en tot 500 preke per 
jaar, was hy van nie eers 5 swartmense bewus wie se 
lewens totaal aan die Here toegewy was as gevolg van 
sy bediening nie. Hoewel daar soms wel suksesse was, 
het dit hom nie bevredig nie en het die volgende twee 
gebeurtenisse uitgestaan as van die laagste punte in 
sy bediening: 

Na ongeveer ses jaar se arbeid het hy besef dat die 
evangelie nie werklik inslag gevind het onder die 
swartes nie. Dit was soos ’n klip wat jare lank in ’n 
rivier gelê het. As die klip egter uitgehaal is en 

gebreek word, was dit kurkdroog aan die binnekant. 
Hulle het die Christelike godsdiens aangeneem, maar 
nie werklik met hulle vorige godsdiens gebreek nie- 
Hy het h besondere poging aangewend om die Evangelie 
uit die hele Bybel vanaf die begin van die Ou Testa= 
ment tot met die Nuwe Testament aan hulle te verdui= 
delik. Hy het duidelik daaruit probeer aantoon dat 
Jesus die enigste ware God is - ook vir die Zulus 
Hy het die boodskap so eenvoudig oorgedra sodat al= 
mal dit kon verstaan. Hy het afgesluit met ’n oproep 
deur te sê dat Jesus vandag nog dieselfde is en nie 
verander het nie. Hy het die mense vermaan om nie 
die toordokters te raadpleeg nie, maar na Jesus te 
kom vir hulp. Direk na die afsluiting van die diens 
het h ou Zuluvrou hom genader en gesê sy is baie bly 
om ’n persoon te ontmoet wat die ware God aanbid. Sy 
het hom vertel dat sy h jong volwasse dogter het wat 
besete was en die toordokters het reeds al haar besit 
tings as beloning geneem maar hulle was nie daartoe 
instaat om iets vir haar dogter te doen nie. Sy was 
egter baie bly dat sy nou ’n persoon ontmoet het wat 
die lewende en Almagtige God aanbid en wat haar sal 
kan help. Sy het hom dadelik om hulp gevra. Erlo 
het besef dat hy homself vasgepreek heti Hy kon 
hom nie uit die situasie lospraat nie. Hy moes dus 
aanbied om te gaan help. Hy het egter terselfdertyd 
gehoop dat dit die geleentheid is wat God gegee het, 
as die dogter genees kan word, sou al die mense in 

die omgewing dit weet en dan besef dat God sterker as 
die voorvaders is. Op pad na die vrou se huis het sy 

aan hom vertel dat die dogter van ongeveer 20 jaar 

soms haar klere van haar lyf afgeskeur het en die 
hele buurt op hol gejaag het. Sy is dan soos h dier 
met kieries verjaag deur die mans van die omgewing. 
Ten einde haar in toom te hou, is sy met draad aan 

h paal vasgemaak omdat sy toue en rieme gebreek het. 

Erlo het haar so vasgebind aangetref met die draad 
wat diep wonde in haar arms ingesny het. Hy het haar 
na sy ouers se huis geneem waar ’n kamer vir haar voor 
berei was. Gou moes hulle alles uit die kamer verwy= 
der omdat sy alles gebreek het. Hy en drie van sy 
kollegas het vir haar gebid en die Here gesmeek om 
haar te bevry en Sy krag te openbaar. 

Na drie weke se volhardende gebed moes hy die neder= 
laag erken. Die meisie het niks verbeter nie, maar 
hyself was verpletter. Die meisie het nie verander 
nie, maar sy prediking het. Hy het "modernisties" 
in sy prediking geword en hy het allerhande foute in 
die Bybel begin raaksien. Hy het aanvanklik gebid 
vir herlewing en elke beskikbare boek oor die onder= 
werp gelees maar die begeerte na herlewing het ook 
begin verflou. Sy prediking was versigtig, hy het 
gesorg dat hy hom nie weer self sou vaspreek nie. 

Hy kon geen antwoord aan die swartes bied waarom God 
nie kon help nie en hy het gewaak teen h herhaling 

van sulke gebeure. Om uit die verknorsing te kom het 
hy gebid om h verplasing, en díe gebed was wel verhoor. 
Na h verloop van tyd het hy by Amerikaners gehoor dat 
die antwoord op sy probleem geloof was. h Mens moet 
net gelowig wees en glo. Hierin het hy h antwoord be= 
merk. Weer het hy sorgvuldig *n preek uitgewerk. 
Hierdie keer was die tema van sy preek geloof. Aan 
die einde van sy preek het ’n Zulugesin hom genader en 
gevra dat hy vir hulle blinde vader moet bid. Hy 
het seker gemaak dat almal glo en toe gebid. Niks 
het gebeur nie- Later het hy besef dat h mens nie 
aan jou geloof moet glo nie, maar aan God. Dieselfde 
tendens het hom voortgesit, sy prediking was nog meer 
versigtig en die Bybel het nog meer foute gehad. 

Erlo sê dat hy baie ongelukkig was. Hy was besig met 
iets wat hy besef het nie werk nie, en hy kon nie vas= 
stel wat die probleem was nie. 

2.6 BYBELSTUDIE-BYEENKOMSTE TE MAPUMULO 

Aan die einde van 1966 was hy te Mapumulo by sy oud= 
ste broer, Friedel- Hy was desperaat, want hy het 
nie geweet wat om te doen nie. Hy het vir jare week= 
liks om herlewing gebid, maar niks het gebeur nie. 

In sy gedagtes het hy weer teruggegaan na die tyd 
toe hy vir God gesê het hy wil nie kerk speel nie. 

Iets moes gebeur - die Here moes die vrugteloosheid 

verander in vrugbaarheid. Hy sê dit was soos om in 
’n donker vertrek te wees en te weet daar is ’n lig maar 
hy kon nie die skakelaar vind nie- Van een saak was 
hy egter oortuig: hy het geweet dat die Christene 
se houding onderling eers moes reg wees voordat God 
die heidene deur hulle sou kon bereik. Hy was bewus 
van al die struwelinge onder sy bekeerlinge maar was 
ook magteloos om hieraan iets te doen. 

Saam met ’n groep swart Christene,- ongeveer 30-40 van 
sy gemeentelede het hulle na h antwoord begin soek. 

In h klein sinkgeboutjie wat vantevore as h stal diens 
gedoen het, het hulle bymekaar gekom om te bid en By= 
belstudie te doen uit Handelinge. Hy het Joh. 7:38, 
h teks wat vroeg reeds vir hom van groot waarde was, 
as vertrekpunt geneem: "Met die een wat in My glo, 
is dit soos die Skrif sê: Strome lewende water sal 
uit sy binneste vloei." Hy het aan die wat teenwoor= 
dig was gevra wie almal glo. Nadat hulle almal beves= 
tigend geantwoord het, het hy gevra uit wie se lewe 
daar strome van lewende water vloei. Nie een kon van 
lewende water getuig nie. Hy het toe gesê, óf hulle 
praat nie die waarheid nie - hulle geloof is nie reg 
nie, óf die Bybel is verkeerd. 

Hulle het daagliks 2 keer bymekaar gekom om Bybelstu= 
die te doen en te bid en om na h antwoord vir hulle 
probleem te soek. Na drie maande het die Here herle= 
wing geskenk. 

Hulle het Bybelstudie gedoen met die voorwaarde dat 
hulle die Bybel (in díe geval, Handelinge) in sy to= 
tale boodskap en as geheel sou bestudeer. Hulle sou 
nie net die verse waarvan hulle hou bestudeer nie, 
maar werklik na die hele boodskap in sy volheid 
soek. Van die begin af het die Here met hulle begin 
werk en het hulle van hulle sondes oortuig geraak. 

Hoe langer hulle besig was, hoe meer het hulle onder 
die besef van hulle sondigheid gekom. Uit die ver= 
haal van Ananias en Saffira het hulle gesien dat, 
by die eerste gemeente, dit verkiesliker was dat 
Ananias en Saffira sterf, eerder as dat sonde by 
die gemeente ingedra word. Die groepie het begin om 
die sake wat verkeerd was in hulle lewens, met God 
en mekaar reg te stel. Erlo is veral gewys op sy 
hoogmoed en trots. Hy het besef dat dit verkeerd 
was om skaam te voel as hy saam met die swartes bid 
terwyl die vername mense van die dorp hom kan sien 
en hoor: 

"Daarna volg h ernstige selfondersoek en Erlo Stegen 
besef dat hyself die grootste struikelblok is in die 
weg van herlewing. Sy groot probleem was hoogmoed. 
Een Saterdag bv. is die aand se Bybelstudie verskuif 
na die middag. Die plek waar hulle vergader het, was 
net langs die tennisbane waar h groepie Blankes die 
middag tennis gespeel het. Toe Stegen hierdie mense 
sien, word hy bang dat hulle hom saam met die Swart= 

mense hoor bid - en soms self hardop huil. Hy kon 
egter nie die mense huis-toe stuur nie en besluit 
toe om die venster toe te maak. Terwyl hy besig was 
daarmee, is dit asof h stem vir hom sê: ' Maak maar 
toe. Maar dan bly Ek ook buite. Ek sal ook nie in= 
kom nie. Jy skaam jou mos vir My 1 Stegen besef: 

'Dit was waar - ek het my vir Hom geskaam en eens= 
klaps het dit nie meer saak gemaak wie my hoor huil 
nie ... en ek HET gehuil' ' Hy lees in die Bybel dat 
God die hoogmoedige weerstaan. En dan besef hy dat 
God teen hom is, nie net die duiwel nie." (Basson, 
1981, pp. 29-30) 

’n Ander saak wat hy moes regstel was sy verhouding 
met die swartmense. Nadat hy sy gesindheid met die 
swartes herstel het, het hulle begin om hom "Baba" 
(vader) te noem - h erewoord waarmee hulle slegs an= 
der swartes vereer het. Selfs kaptein Gatsha Buthe= 
lezi en die Zulukoning noem hom vandag so. 

Terwyl hulle besig was met die verhaal van Petrus en 
Johannes en die kreupele wat genees is by die tempel 
(Hand. 3) het Erlo hulle daarop gewys dat Petrus ge= 
sê het: "Kyk na ons". Hulle het hulleself afgevra 
of hulle ook vir mense kan sê om na hulle te kyk, na 
hulle lewenswandel en verhouding met die Here. (Van= 
dag is dit vir hulle belangrik dat hulle lewens ’n voor 
beeld moet wees vir andere wat na hulle kyk.) Hy 

het hulle ook daarop gewys dat Petrus en Johannes 
nie geld gehad het nie. Hy vertel toe die verhaal 
van twee priesters wat na h diens die geld getel 
het. Die owerpriester het toe aan die jongman gesê 
dat Petrus nie meer kan sê "Silwer en goud het ons 
nie." Die jongman het die ouer man toe geantwoord 
dat hy ook nie meer kan sê "In die naam van Jesus 
Christus die Nasarener, staan op en loop" nie. Ter= 
wyl Erlo sê dat dit wat die kerk gehad het (krag), het 
hulle nie meer nie,en dit wat hulle nie gehad het nie 
(geld) het hulle, of is hulle hard daarna opsoek, 
staan h jong meisie wat slegs 3 maande tevore tot 
bekering gekom het op en vra of sy mag bid. Erlo, 
wat nie aan so iets gewoond was nie, het na aanvank= 
like huiwering toestemming verleen. Die meisie het 
toe ernstig gebid en die Here gevra dat Hy weer moes 
werk soos in die begin. Aangegryp deur die gebed het 
hy die diens net daar afgesluit. Na die diens het hy 
aan sy broer Friedel gesê dat hy verwag dat die Here 
spoedig weer sou begin werk op h besondere wyse en 
dat die kerk weer soos die vroeë kerk sou wees. h 
Week en ’n half na hierdie gebeure het die herlewing 
begin. h Geluid soos ’n sterk wind, amper soos saam= 
geperste wind wat losgelaat is, is gehoor. Dit het 
gevoel soos h wind wat deur hulle waai. Die geboutjie 
het geskud en almal was baie bewus daarvan dat die 
Heilige God in hulle midde was. 

2.7 GEBEURE NA DIE BEGIN VAN DIE HERLEWING 

Na hierdie gebeure het die mense self na Mapumulo 
begin kom vir geestelike hulp en raad. Dieselfde 
dag reeds het die eerste persoon gekom. Dit was ’n 
heks wat h kweekskool vir hekse bedryf het. Sonder 
enige uitnodiging het sy en talle na haar, gekom vir 
hulp. Hier was weer persone wat duiwelbesete was en 
nou gehelp kon word omdat God nou mense gehad het 
wat gereinig was en deur wie Hy kon werk. Voor die 
herlewing het Erlo homself dit ten doel gestel om 
persone wat met sulke praktyke gemoeid was te help 
en te bekeer. 

Hy was altyd sonder sukses behalwe in twee gevalle. 
Beide hierdie twee persone het egter gou weer terug= 
gekeer na hulle vorige praktyke. Mense het gedring 
deur h groot sondebesef, na Mapumulo begin stroom, 
Soggens was daar teen opstaantyd reeds 100-200 mense 
wat met God vrede gesoek het. Hulle het self gekom, 
innerlik gedring deur die wete dat hulle daar met 
God sou kon vrede maak. Dit wat vir Erlo gepla het - 
dat daar net vrouens in sy gemeente was - is ook 
herstel. Vir “n tydperk het daar omtrent net mans 
gekom. 

Wonderlike verhale word vertel van hoe God self met 
persone gewerk het en hulle gebring het. Daar was 
skaars tyd vir slaap, so besig was hulle. Siekes is 

genees en talle ander wonderwerke het plaasgevind. 

Vandag nog, na 19 jaar, stroom mense steeds sonder 
uitnodiging na Kwa Sizabantu met ti behoefte aan hulp 
en ‘n verlange na vrede met God. Honderde mense besoek 
Kwa Sizabantu nou nog daagliks. 

2.8 'N VERGELYKING VAN DIE BEGIN VAN HIERDIE HERLEWING MET 

ANDER HERLEWINGS IN DIE GESKIEDENIS 

Kenmerke van hierdie herlewing in Zululand en Natal toon 
ooreenkomste met ander herlewings. Kane (1979, p. 267) 
gee die algemene kenmerke van herlewing in sy beskry= 
wing van die Korea-herlewing soos volg weer: 

"The usual manifestations of a genuine revival were 
all present: an overwhelming sense of the holiness 
of God with a concomitant sense of the exceeding sin= 
fulness of sin; public confession of wrong doing 
followed by restitution; and a deep compassion for 
the lost, accompanied by a consuming desire to share 
the gospel with the unconverted." 

Die Korea-herlewing was ook voorafgegaan deur Bybel= 
studie en gebed. Die herlewings in Suid-Afrika van 
die vorige eeu het ook dieselfde kenmerke gehad - 
selfs h jong meisie wat gebid het en die geluid van 
h wind wat gehoor is. Die gebou het ook geskud. 

Orr, (1967, p. 106) noem dat soortgelyke gebeure ook 

by die begin van ander herlewings plaasgevind het en 
dat die geluid van die wind al by die begin van ver= 
skeie ander herlewings gehoor is. 

A1 hierdie herlewings toon h ooreenkoms met die ge= 
beure in Handelinge met die uitstorting van die Hei= 
lige Gees en die optrede van die eerste gemeente. 

2.9 VERSKUIWING NA KWA SIZABANTU 

Die plek by Mapumulo het te klein geword. Siekes het 
ook gekom vir genesing, maar almal is nie dadelik ge- 
nees nie en moes dus oorbly. Die huisvesting het 'n 
probleem geword as gevolg van die groei van die her- 
lewing. Gedurende 1970 het die werk na Kwa Sizabantu 
verskuif waar dit vandag nog gesetel is en dit is die 
naam waaronder hierdie werking van die Here nou bekend 
is. 

HOOFSTUK 2 

1. KWA SIZABANTU AS 'N SENDINGPLAAS 

1.1 INLEIDENDE OPMERKINGS 

K.S.B. het sedert 1970 ontwikkel in h Christelike 
gemeenskapsentrum waar daar baie meer plaasvind as 
bloot net Woordverkondiging hoewel alle bedrywighede 
indiensstaan van Woordverkondiging. Daar is talle 
werksaamhede aan die gang wat ’n wesentlike deel vorm 
van dit wat K.S.B. uitmaak. Die doel van hierdie 
werksaamhede kan kortliks soos volg genoem word. 

i. Dit is om ’n voorbeeld en invloed van Christelike 
■ lewenswyse te laat uitgaan na die bevolking in 

die omgewing dat ook Christene deur hulle werk 
vir God dien en geordend moet lewe. Sodoende 
word die verwyt wat van sommiges kom dat kerke 
slegs h geldmakery is, weerlê. 

ii. Dit is tweedens om as ondersteuning en basis te 
dien waarvandaan die werksaamhede verder oor 
die hele omgewing versprei. Daar word bv. voer= 
tuie herstel nadat hulle op die moeilik begaan= 
bare paaie beskadig is, sendelinge gehuisves, ens. 

iii. Hulle poog deur hulle werksaamhede om sover as 
moontlik selfonderhoudend te wees. (Geen ver= 

soeke tot finansiële bydraes word ooit tot 
besoekers gerig nie.) 

iv. Dit is ti bron van inkomste aangesien alle pro= 
dukte wat nie plaaslik gebruik word nie, ver= 
koop word en die inkomste word dan benut vir 
die aankoop van ander benodigdhede. 

Die N.G.K.A.-sending te Dingaanstad het h soortgelyke 
plaas waarop daar ook geboer word. 

1.2 PERSONEEL VAN K.S.B. 

1.2.1 MEDEWERKERS 

Van die ongeveer 150 medewerkers, is die meeste swart 
met 50 blankes en enkele kleurlinge. Die swartes is 
hoofsaaklik Zulus. Geeneen van die medewerkers ont= 
vang h salaris nie. Etes word egter voorsien en ver= 
blyf word verskaf. Geen vaste aantal vakatures wat 
gevul moet word bestaan nie en die medewerkers bly 
vir onbepaalde tydperke op K.S.B. Vandaar gaan hulle 
ook na ander gemeentes en werkspunte van K.S.B. Elke 
medewerker is ook vry om te vertrek wanneer hy wil. 
Hoewel dit mag voorkom asof daar h groot wisseling 
van personeel plaasvind, is dit nie die geval nie. 
Terwyl daar h konstante groei plaasvind is die meeste 
van die medewerkers reeds vir h redelike lang tyd daar 
en is die mening van die medewerkers dat dit vir hulle 

’n voorreg is om daar te mag wees, ten spyte van die 
feit dat hulle persoonlike geriewe moet inboet. Blanke 
gesinne met tot 3 kinders woon tans in een of twee 
vertrekke en deel was- en toiletgeriewe met die be= 
soekers. 

Vorige beroepe van die medewerkers toon die verskei= 
denheid van agtergronde waaruit hulle kom. Dit varieer 
vanaf h chemiese ingenieur tot ’n Zuluheks. Die meeste 
van hulle is nog redelik jonk. Sommige is van die 
buiteland, hoofsaaklik Europa afkomstig, maar almal 
het Suid-Afrikaanse burgerskap aanvaar. Gemeentelede 
uit die omgewing sal ook soms vir tydperke op K.S.B. 
wees as gevolg van sekere take wat verrig moet word 
of ander persoonlike behoeftes. Hulle word dan ook 
maklik aangesien as die permanente medewerkers van 
K.S.B. 

’n Faktor wat die bepaling van die aantal medewerkers 
bemoeilik is besoekers wat soms as gevolg van hulle 
spesifieke behoeftes, lang tydperke op Kwa Sizabantu 
vertoef en dan spontaan behulpsaam is met sekere take 
Voorbeelde hiervan is die van die persoon wat die kerk 
ontwerp het. Gedurende die redelike lang tyd wat hy 
daar vertoef het, het hy die gebou ontwerp. ’n Ander 
voorbeeld is ’n mediese dokter, A. van Eeden wat sy 
militêre diensplig in die omgewing verrig. Hy woon 
vir die tydperk op K.S.B. en sien om na mediese be= 

hoeftes van die personeel en besoekers. 

Verskeie van die blanke medewerkers is lidmate van 
die N.G. Kerk. 

Sommige medewerkers is meer by die plaasbedrywighéde 
betrokke terwyl ander weer meer by die prediking en 
geestelike werk betrokke is soos bv. die koorlede. 

1.2.2 BYKOMENDE PERSONEEL 

Dagloners word vir verskillende take indiens geneem. 

Daar is bv. heelwat plaasarbeiders indiens. Daar is 
ook kontrakwerkers wat vir sekere spesifieke kontrakte 
bv. om pale vir heinings in te plant, indiens geneem 
word. Hierdie personeel ontvang wel salarisse en is 
meestal nie-Christene en is afkomstig vanuit die om= 
gewing. 

Baie van die medewerkers gebruik hulle kundigheid in= 
diens van die sending. Hulle beskik bv. oor die dienste 
van ’n opgeleide prokureur, ’n opgeleide skrynwerker by 
die skrynwerkerswinkel en by die elektriese werks= 
winkel is h elektrisiën. 

1.3 LIGGING, AARD EN GROOTTE VAN DIE PLAAS 

K.S.B. is ’n sendingplaas van 150 ha. Onderhandelinge 
is aan die gang om dit met h verdere aantal ha te ver= 
groot. Dit is redelik afgesonderd geleë maar tog ook 
baie sentraal vir hulle werksveld wat hoofsaaklik 

Natal en Zululand insluit. Dit is in die heuwelland= 
skap van Natal geleë ongeveer 15 km vanaf Kranskop 
tussen Greytown en Stanger op die R74 roete Dit is 
in Natal, maar grens direk aan Kwa Zulu. Die hoof= 
geboue-kompleks is op die rug van h heuwel geleë met 
h aanloopbaan vir h vliegtuig wat met gras beplant 
is en met ligte vir naglandings toegerus is. Die 
aanloopbaan strek al langs die kruin van die heuwel. 
Daar is ook h korter dwarsaanloopbaan. Weerskante 
van die heuwel is daar standhoudende spruite. h Dam 
is in een van die spruite gebou waaruit water vir 
gebruik gepomp word. ’n Tweede dam word in die voor= 
uitsig gestel. Die water voldoen in al die behoeftes 
vir huislike en besproeiingsdoeleindes. Die grond 
het aanvanklik deel uitgemaak van een van Erlo Stegen 
se broers, Bodo se plaas met die naam Jammerdal. Die 
omgewing wat ook ’n Poskantoor insluit se naam is egter 
Kwa Sizabantu. Hierdie Zulunaam wat beskrywend is van 
die werk wat daar gedoen word se Afrikaanse betekenis 
is "Plek waar mense gehelp word". Hoewel die naam so 
beskrywend is van die werk wat daar gedoen word, is 
dit nie deur K.S.B.-mense so vernoem nie. Dit is h 
naam wat reeds lank gelede aan die gebied gegee is. 


1.4 GEBOUE 

Die geboue het geleidelik volgens behoeftes uitgebrei. 
Daar is aanvanklik begin met eenvoudige skure waarin 

ook die dienste gehou is. Die kompleks sien tans soos 
volg daaruit: 

Die sentrale gebou is die eetsaal waarin ook eredien= 
ste gehou word. Die gebou het ’n groot kombuis met 
kook-, vries- en verkoelingsfasiliteite om vir al die 
besoekers en personeel kos voor te berei. Daar is 
ook h groot vertrek wat gebruik word vir personeel= 
vergaderings. Direk langs die gebou is die hospitaal 
of hersteloord (Daar word nie mediese behandeling voor= 
sien nie) wat ook oor h kombuis beskik. Daar is - 80 
beddens vir pasiënte. Verder is daar h aantal kantore 
en vertrekke wat gebruik word vir persoonlike gesprek= 
ke. 

’n Derde gebou bevat hoofsaaklik slaapplek vir perso= 
neel, die kassettewinkel en radio- en telefoonkamer. 
Daar is ook verskeie was- en toiletgeriewe. ’n Verdere 
gebou huisves die ontvangs en h woonstel. Daar is 
dan ook nog ongeveer 7 groot geboue wat as slaaplokale 
gebruik word vir personeel en besoekers. Sommige van 
die geboue het h woonstel wat deel van die gebou uit= 
maak. 

Daar is twee woonhuise wat bewoon word deur Erlo Stegen 
en Trevor Dahl onderskeidelik. h Derde woonhuis is 
tans in aanbou op die perseel vir Friedel Stegen, Erlo 
se oudste broer. Die huis word egter privaat deur. 
Friedel se kinders vir hom gebou. Verdere huise vir 

die getroude medewerkers word in die vooruitsig gestel. 
Daar is dan nog Ti verskeidenheid ander geboue wat ge= 
bruik word vir die landbou en ander bedrywighede. 

Daar is ook h gebou wat h winkel huisves. 

Kwa Sizabantu beskik huidiglik nog nie oor ’n kerkgebou 
nie, maar h kerk of kapel is tans in aanbou. Dit is 
in die vorm van 3 boë en die oppervlakte beslaag 540 m 2 
en die hoogste punt van die boog is 15 m. Na verwag= 
ting sal 10 000 mense die dienste op een slag kan by= 
bywoon. Daar is ook 56 gemeubileerde rondawels, 
toegerus met Vi wasbak en toilet wat beskikbaar is vir 
die huisvesting van die besoekers. K.S.B. beskik oor 
drie tente wat onderskeidelik 500 en 4000 mense kan 
huisves. Hierdie tente word tydens veldtogte en groot 
dienste gebruik as ander akkommodasie onvoldoende is. 

1.5 KOMMUNIKASIE 

Daar is h telefoonskakelbord met twee inkomende lyne 
(03344 x8810) en - 20 uitbreidings. Daar is drie ra= 
dio-kommunikasienetwerke. Die eerste is h radio vir 
kontak met die 2 vliegtuie. ïi Tweede radionetwerk 
word gebruik om verbinding met voertuie en sommige 
van die medewerkers wat nie op K.S.B. woon nie, se 
huise mee te bewerkstellig. Die rykwydte van die 
netwerk is etlike honderde kilometers. ’n Derde 
netwerk is ’n plaaslike burgerbandstel vir gebruik 
tydens groot dienste soos die kinderdienste om 

reëlings en die organisasie te vergemaklik en vlot 
te laat verloop. 

1.6 VOERTUIE 

Die volgende voertuie behoort aan K.S.B.: 

3 Busse wat 40, 60 en 70 passasiers onderskeidelik 
kan vervoer. 

1 Minibus 

3 Swaarvoertuie 

1 Medium vragmotor 

4 Bakkies (ligte afleweringsvoertuie) 

6 Ligte motorfietse tot en met 250 cc 

5 Trekkers 
8 Motors 

1 Tweesitplek-helikopter (tans buitewerking) 

2 Vliegtuie (’n 6-sitplek Beechcraft en h 4-sitplek 
Cessna 

1 Perd-en-sleepwabus wat 90-110 passasiers kan vervoer. 

Daar is dan ook nog ander voertuie bv. 2 busse en ’n 
motorkar wat tans nie in h werkende toestand is nie. 
Verskeie landbou-implemente, soos sleepwaens, ens. 
is ook daar maar daarvan is nie h opname gemaak nie. 

Voertuie en implemente word ook vanuit die gemeente 
beskikbaar gestel vir gebruik op K.S.B. Tydens ’n 
besoek gedurende Julie 1985 was daar bv. "n kruiptrek= 
ker wat aan een van die medewerkers behoort, gebruik 

om grond vir die kapel gelyk te maak. 

1.7 LANDBOUBEDRYWIGHEDE 

Op K.S.B. word daar intensief geboer en elke stuk 
grond word benut. Daar word voortdurend gepoog om 
die produksie te verhoog en geriewe te verbeter om 
dit wat hulle tot hulle beskikking het, optimaal te 
benut. 

1.7.1 LEWENDE HAWE 

1.7.1.1 BEESTE 

Hulle hou hoofsaaklik Friesbeeste aan en die klem is 
tans veral op melkproduksie. Daar is huidiglik nog 
, ’n paar ander beesrasse, maar die oogmerk is om uit= 
eindelik slegs h Frieskudde aan te hou. Daar is tans 
ongeveer 80-90 melkkoeie waarvan 50 gemelk word. 
Daagliks word daar 500 liter melk gelewer. Verder 
is daar nog 20-25 jong verse, 30 kalwers en 40 jong 
ossies wat vir vleisvoorsiening bedoel is. h Nuwe 
melkstal is tans in aanbou wat voldoen aan gesondheid= 
spesifikasies sodat van die melk aan die handel beskik 
baar gestel kan word. Daar is ook heelwat drukgange 
vir laai van veë, ens. en ook h slagvertrek. 

Gras is onlangs op h groot gedeelte van die grond aan= 
geplant wat besproei word en bedoel is vir weiding van 
die beeste. ’n Somers- en ’n wintersgras is aangeplant. 

1.7.1.2 PLUIMVEE 

Daar is tans batterye waar 5 000 hoenders aangehou 
word en wat daagliks 375 dosyn eiers lewer. Hulle 
beskik oor ’n sorteermasjien wat die eiers volgens 
gewig klassifiseer. Daar is ook slaghoenders en 
ongeveer 40 eende en ander pluimveë. h Verdere 
uitbreiding vir hoenders is in die vooruitsig om 
die getal te vermeerder tot 10 000 lêhoenders. 

1.7.1.3 VISSE 

Gedurende die begin van Januarie 1984 het die hele 
visboerdery van K.S.B. verspoel na die swaar reëns 
van wat in die tyd geval het en is daar onlangs eers 
, weer begin met die boerdery. Daar is tussen 600-800 
forelle wat, behalwe vir eie gebruik, ook op bestel= 
ling - vars of gerook - verkoop word. Om lopende 
water wat noodsaaklik is vir die boerdery, te verkry , 
is spruite se lope verander en waterkanale gegrawe. 
Daar word ook geëksperimenteer om self foreleiers uit 
te broei. Die forelle word in twee ronde sementdamme 
aangehou. Daar is ook drie gronddamme waar beplan 
word om met Kurpers en Swart Baars en Karp te boer. 


1.7.1.4 ANDER 

Ongeveer 10 varke word aangehou. Konyne word ook be= 
proef om te bepaal of dit lonend sal wees vir vleis 
en handelbedryf. Daar is ook ’n aantal byekorwe wat 

hoofsaaklik gebruik sal word om Kiwi-vrugte te bestuif 

1.7.2 LANDBOU 

Vroeër was K.S.B. grootliks met suikerriet en bome, 
veral bloekomplantasies, beplant. Dit het egter nou 
plek gemaak vir ander gewasse. Daar is ’n paar duisend 
kiwi-plantjies wat tans in kweekhuise voorberei word 
om aangeplant te word op die plaas. h Sampioenboer= 
dery is begin en die eerste oes word teen - Oktober 
1985 verwag. Baie avokadopeerbome is aangeplant, maar 
dit sal nog h paar jaar duur voordat dit die eerste 
vrugte sal dra. ’n Groot verskeidenheid groentes word 
op h aantal hektaar grond aangeplant. Dit sluit in 
kool/ tamaties, eiervrugte, aartappels, aarbeie, boon= 
tjies, uie en madumbes ("n bolplant wat ïi gewilde gereg 
is van die Zulus). 

Meeste van die grond word in beslag geneem vir weiding 
van beeste. Daar is egter ook nog ’n klein bloekomplan= 
tasie. 

1.8 ANDBR WERKSAAMHEDE 

1.8.1 DIE WINKEL 

Daar is h selfdienwinkel met kruideniersware, lekkers, 
vrugte, aandenkings en boeke (hoofsaaklik oor die her= 
lewing) te koop. Van Kwa Sizabantu se eie produkte 

soos suiwelprodukte, word ook te koop aangebied. 

DIE BOEK- EN KASSETWINKEL 

’n Klein winkeltjie verkoop en versprei kassetbande 
met preke van Erlo Stegen, Trevor Dahl en die ander 
predikers. Musiekkassette en "n plaat van die Koor 
is ook te koop. Maandeliks word ongeveer 1 000 kas= 
setbande van daaraf versprei. Boeke, soos ook by 
die winkel is dié van Kurt Koch wat oor die herlewing 
te K.S.B. handeX, word ook verkoop. Hierdie winkel= 
tjie is egter ook 'n biblioteek waar enkele boeke oor 
die herlewing asook kassetbande met preke en musiek 
geleen kan word. Bandmasjiene is ook beskikbaar om 
geleen te word. 

DIE SAAGMEULE EN WERKSWINKELS 

’n Saagmeule is kort gelede gebou wat die hout verwerk 
tot planke wat dan weer in die skrynwerkerswinkel ver 
der verwerk word. Teerpale word ook vervaardig. Die 
skrynwerkerswinkel is hoofsaaklik betrokke by bouwerk 
maar ander skrynwerkerswerk word ook gedoen. Daar is 
”n goed toegeruste motorwerktuigkundige werkswinkel 
wat die voertuie diens en herstel en daar is ook h 
elektriese werkswinkel. A1 die elektriese bedrading 
word deur medewerkers self gedoen. 

1.8.4 SEKURITEIT 

Gevalle van misdaad het al daar voorgekom veral omdat 
K.S.B. teenaan Kwa Zulu grens. Daarom word daar ge= 
poog om herhalings daarvan te verhoed. By die ingang 
is daar h wag wat rekord hou van inkomende en uitgaande 
voertuie. Daar is ook nagwagte wat gedurende die diens 
te en snags die terrein. bewaak. <a Begin is gemaak met 
die oprigting van h geëlektrifiseerde heining tussen 
Kwa Zulu en K.S.B. om ongemagtigde toegang van daar 
te beperk. h Tweede geëlektrifiseerde heining is 
langs die aanloopbaan gespan met die doel om te ver= 
hinder dat nuuskierige Zulukinders, wat nie aan h 
vliegtuig gewoond is nie, dalk voor die vliegtuig sal 
beland as hy opstyg of gaan land. 

1.8.5 BESOEKERS 

Daar is daagliks honderde besoekers wat blankes, swar= 
tes, kleurlinge en Indiërs insluit. Meestal is daar 
ook oorsese besoekers veral vanuit Duitsland en Swit= 
serland. Hulle word in die slaaplokale en rondawels 
gehuisves. Daar is huisvesting vir ongeveer 1 000 
volwassenes en 5 000 kinders (Zulukinders). Om al 
die kinders bv. tydens kinderdienste te akkommodeer 
word lang slaapbanke van ongeveer 10 m lank met 3 
slaapvlakke wat opeengestapel is, gebruik. Die gemid= 
delde getal besoekers is daagliks 450. Daar is ook 

baie ander dagbesoekers. Eredienste word daagliks 
vir die besoekers gehou en die kassette met preke 
en sang is ook beskikbaar. K.S.B. is in h natuur= 
skone gebied geleë met onder andere h waterval wat 
dit veral vir die blanke besoekers aangenaam maak om 
in díe rustige atmosfeer daar besoek af te lê. 

Uit al die bedrywighede is dit duidelik dat K.S.B. die geleent 
hede benut wat aan hulle gebied word en dat alle take en werk= 
saamhede gesien word as h diens wat aan die Here gelewer word. 
Ook uit al die werksaamhede spreek daar ’n boodskap tot die 
besoekers dat die Here op elke terrein en gebied gedien en 
vereer moet word, ook in die alledaagse arbeid. 


50 ./. 




50 


HOOFSTUK 3 

1. KWA SIZABANTU AS KERK Etl VERKONDIGER VAN DIE EVANGELIE 

1.1 KERKREGTERLIKE POSISIE 

Daar is huidiglik 2 organisasies wat parallel langs 
mekaar loop met Erlo Stegen aan die hoof van altwee. 
Beide het hulle oorsprong in die werk van Anton Engel= 
brecht en Bibelhaus wat in hoofstuk 1 beskryf is. 

Die moontlikheid is nie uitgesluit nie dat die twee 
groepe in die toekoms sal verenig tot net een orga= 
nisasie. In wese is dit egter reeds een organisasie 
met een doelstelling. Huidiglik is daar talle per= 
sone wat by beide instellings betrokke is. 

1.1.1 BIBELHAUS 

Anton Engelbrecht het ongeveer 1969 die land verlaat 
en Bibelhaus het versplinter. Vi Aantal van die lid= 
mate het by ander kerke in die omgewing aangesluit. 

Die grootste groep persone, h getal van ongeveer 300 
persone het egter vir Erlo Stegen versoek om die leier 
skap oor te neem waartoe hy ingewillig het. Vandag 
verteenwoordig hulle die blanke groep persone wat uit 
Anton Engelbrecht se erfenis kom. Aan die hoof is 
Erlo Stegen met ’n raad van drie trustees naamlik,. Bo.do 
Stegen, Friedl Stegen en Hogart Jooste. Hulle is ook 

aktief betrokke by die werksaamhede van K.S.B. 

1.1.2 KWA SIZABANTU-SENDING 

Erlo Stegen was betrokke by die sendingwerksaamhede 
van Bibelhaus en Anton Engelbrecht by die blanke 
werksaamhede. Na die begin van die herlewing is 
die K.S.B.-sending gestig om bekeerlinge vanuit die 
heidendom te voorsien van V, kerklike heenkome. Die 
beheer en organisasie bestaan uit twee groepe. 

Eerstens ’n raad van ongeveer 70 persone wat die 
beheer uitoefen. Beide geslagte is verteenwoordig 
met swartes en blankes. Op hierdie raad dien daar 
meer swartes as blanke lede. h Vergadering met on= 
geveer 22 lede beklee senioriteit bo die raad en 
■ alle beslissings wat nie deur die groot vergadering 
geneem kan word nie, word deur hulle beslis. Ook 
hierdie vergadering is verteenwoordig van beide ge= 
slagte. Blankes is in die meerderheid by hierdie 
vergadering. Erlo Stegen is ook die verkose hoof 
van Kwa Sizabantu-sending. Persone wat verbonde is 
aan Kwa Sizabantu-sending, word nie gevra om bande 
met hulle eie kerke te verbreek nie. Elke persoon 
se kerklidmaatskap word gerespekteer. Die ampte soos 
diakens en ouderlinge word in die vergaderings opge= 
neem. Die amp van die gelowige funksioneer ook sterk. 
Kwa Sizabantu het ongeveer 70 gemeentes wat oor Natal 
en Zululand versprei is. Daar is ook ’n werkspunt aan 

die Witwatersrand met die setel van die blanke werker 
in Krugersdorp. Hulle is ook baie aktief in Transkei 
en reeds reg deur die gebied bekend. Daar is ook al 
gearbei in Europa veral in Duitsland en Switserland. 
Daar is egter geen permanente werkers in díe lande 
nie. 

Die lidmaattal van K.S.B. beloop ongeveer 20 000 be= 
keerlinge vanuit die heidendom. 

Die kerklike struktuur van K.S.B. is baie op die ag= 
tergrond en die institutêre karakter word nie beklem= 
toon nie. 

1.2 KWA SIZABANTU : KERK OF KERKLIKE ORGANISASIE? 

Basson (1981, pp. 57-69) het volledig hierop ingegaan 
en aangetoon dat K.S.B. gemeet aan die vereistes van 
die Nederlandse geloofsbelydenis, Artikel 29 wel vol= 
doen aan die vereistes wat gestel word om waarlik 
kerk te wees. Daarom word hierop nie weer verder 
ingegaan nie. Enkele van die kenmerke sal egter weer 
aangeraak word as daar na K.S.B. se teologie gekyk 
word. 

2. DIE TEOLOGIE VAN KWA SIZABANTU 

2.1 INLEIDING 

Hier word nie ’n sistematiese en volledige weergawe 
gegee van Kwa Sizabantu se leer en teologie nie. 

Slegs enkele aspekte word bekyk. Leerstellings wat by 
baie hedendaagse kerke en groepe voorkom en bevraag= 
teken word, soos bv. geloofsgenesing en die funksio= 
nering van die charismatiese gawes word bekyk. Ander 
aspekte waarteen soms kritiek teen Kwa Sizabantu per= 
soonlik gerig is word ook na gekyk. 

Die teologie van K.S.B. soos wat dit hier weergegee 
word is nie na aanleiding van belydenisskrifte en 
leerstellings nie, maar soos dit waargeneem is in 
die prediking en persoonlike gesprekke. Eie waar= 
neming is ook gekontroleer met andere wat ook oor 
dieselfde aspekte ondersoek ingestel het. Die teo= 
logie toon ’n breë agtergrond van die Lutherse leer 
waaruit die Stegen-familie kom, maar het ook baie 
Calvinistiese trekke. Laasgenoemde is moontlik as 
gevolg van die N.G.-kerk se lidmate en ander persone 
vanuit h Calvinistiese agtergrond wat aktief betrokke 
is te Kwa Sizabantu. 

2.2 BELYDENISGRONDSLAG 

Huidiglik beskik Kwa Sizabantu nog oor geen vaste be= 
lydenis nie. Hulle besef die waarde daarvan en beweeg 

in die rigting om wel ’n belydenisskrif aan te neem. 
Hulle is egter baie versigtig met die aanvaarding van 
belydenis. Die rede is dat hoewel ’n belydenis in= 
klusief is, met ander woorde almal insluit wat een= 
dersdenkend is, is dit ook eksklusief, met ander 
woorde dit sluit die persone wat anders oor ’n sekere 
leerstelling dink uit. Dit is hulle begeerte om vir 
almal tot seën te wees en ’n belydenisskrif kan sommige 
dan verhinder om met hulle kontak te maak. Hoewel 
dit as h punt van kritiek genoem moet word dat hulle 
nie oor ‘n belydenisskrif beskik nie, kan dit nie ge= 
sê word dat hulle ongebonde is nie. Erlo Stegen het 
dit soos volg gestel: "Ons glo dat die Woord van 
God die maatstaf is vir ons." (Basson, 1981, p. 58) 
Gemeet aan die belydenisskrifte van die N.G. Kerk - 
die drie Formuliere van eenheid - word hulle ook baie 
Skriftuurlik gevind soos aangedui sal word. Dit is 
ook veelseggend dat oor onderwerpe uit die 3 formuliere 
van eenheid as teks, al op Kwa Sizabantu gepreek is. 

2.3 DIE SOEWEREINITEIT VAN GOD 

"Die God wat op Kwa Sizabantu gevrees word is die 
Bybelse God, die enigste, die Skepper van Hemel en 
Aarde. Die Here is die drie-enige God wat genoem 
word met die name waarmee Hy homself in die Skrif 
openbaar het. *n Gebalanseerde klemtoon word ook 
geplaas op God se eienskappe. God is nie net Barm= 

hartige Vader of so 'n. Liewe Jesus nie, God is ’n God 
met vele eienskappe wat onderskei kan word maar wat 
nie geskei kan word nie. So is God h God van toorn 
en liefde en nie h God wat nou toornig en dan weer 
vol liefde na vore tree nie. 

Die slagspreuk van die reformasies "Soli Deo Gloria" 
geld nog hier in volle betekenis. fllleen God staan 
sentraal. Alle ander dinge in die Godsdiens is by= 
komstig, daarom word die pentekostalisme wat die 
charismata so sentraal wil stel bv. verwerp. Die 
almal en soewereiniteit van God word sterk op die voor 
grond gestel. Die Here ken geen grense nie." Dreyer, 
Odendaal, e.a., g.d., p. 3). 

"Die eerste kenmerk van herlewing, nl. die alles = 
oorheersende besef van die werklikheid, grootheid en 
heiligheid van God , en wat daarmee gepaard gaan, die 
kragtige oortuigingswerk van sonde deur die Heilige 
Gees, is ook die mees opvallende kenmerk van die 
herlewing onder die Zoeloes, en die sterkste getuie= 
nis van die egtheid daarvan. Hierdie besef en oor= 
tuiging vergesel die prediking van die Woord, waardeur 
die Heilige Gees werk. 

2.4 SOTERIOLOGIE 

Daar is geen ander verlosser as Jesus Christus nie. 
Goeie werke het geen verdienste om die saligheid te 
verdien nie. Dit word egter beklemtoon dat "n persoon 
sy sonde moet bely en met God en sy medemens moet ver= 
soen. Dit is God se genade wat dit vir ’n persoon 
moontlik maak om die versoening te doen. Dreyer, e.a. 
(p. 3), som dit soos volg op: 

"Samehangend met die soewereiniteit van God word die 
mens se verlossing as ’Sola Gratia' gesien. Alle 
vorme van selfverdienste word verwerp. In h gebed 
is die Here gedank vir die mens se uitverkiesing voor 
die grondlegging van die aarde. Hiermee word die 
mens se verantwoordelikheid nie klein geskat nie. 

Die appél kom in die prediking na vore: 'Ons moet 
ons harte vir die Here oopmaak en vir Hom vra om in 
ons te werk. 1 " 

2.5 HEILIGMAKING 

"7.2.3 Heiligmaking word baie sterk beklemtoon en 

daarom ook die persoonlike toewyding van die 
gelowiges. Dit word ook duidelik gestel dat 
God self die Een is wat werk en die mens in 
staat stel om h lewe van toewyding te be= 
oefen. Die aflegging van sondes word ver= 
kondig as reël van h dankbare en toegewyde 


57 /. . . 










57 


lewe. Gevolglik speel die Perfeksionisme geen rol 
in hulle beskouing oor die heiligmaking nie." (Natal 
Sinode-verslag, 1983, p. 572.) 


"Dit is dan ook opmerklik hoe onverdraagsaam die 
abazalwane teenoor sonde in hulle eie lewe of in die 
gemeente is. Hulle is nie "perfeksionisties" in die 
sin dat hulle in die waan verkeer dat hulle sonde= 
loos is of kan wees nie, maar "hulle jaag daarna of 
hulle dit ook kan gryp" (Fil 3:12); asof daar nog 
net een tree tussen die gelowige en die volmaaktheid 
oorgebly het. Hulle maak werk met die sonde. Soos 
’n besoeker daar dit teenoor my uitgedruk het: Hier 

speel hulle nie met sonde nie.'" (Van Rooy, g.d., 


p. 44 . ) 


Erlo Stegen sê dat sy grootste taak nie is om te preek 
of om enige ander taak te verrig nie, maar om te sorg 
dat daar niks tussen hom en God kom wat die verhouding 
kan benadeel nie. ’n Besoeker wat gereeld daar kom het 
gese hy poog om elke sonde waarvan hy bewus raak te 
bely en reg te stel. Heiligmaking word as h voort= 
durende proses van aflegging van die ou mens en op= 
neem van die nuwe gesien. Die mens se verantwoorde= 
likheid word sterk bekleratoon maar perfeksionisme 
speel geen rol nie. 

6 SONDEBESKOUING 

"7.4.1 Die aflegging van sonde en sondebelydenis 
speel ii groot rol. Vandaar ook dat die 
klem laat val word op die verskriklikheid 
van die sonde. 

7.4.2 In die prediking is dit wel so dat sonde tot 
h mate verskraal word tot ’n aantal "lelike 
dinge" terwyl die feit dat sonde veral h 
sekere posisie en kondisie voor God is. 
minder prominensie verkry." (Natal Sinode- 
verslag, 1983, p. 572.) 

Die aflê van sonde en sondebelydenis speel Yi groot 
rol. Sonde is nie maar net h aantal lelike dinge 
soos hierbo genoem nie, maar is uiteindelik die ge= 
sindheid van vyandskap met God. Hierdie gesindheid 
kom dan na vore in sekere dade van ongehoorsaamheid 
teen God en dit is dan hierdie dade wat soms by die 
naam genoem word, nie om sonde net tot hierdie dade 
te beperk nie, maar om daardeur die mens se sondige 
natuur uit te wys. Sonde word geteken as iets wat 
die geloofsgemeenskap met God versteur. Die stryd 
teen sonde is voortdurend en h mens kan nie h punt 
bereik waar hy bo die sonde verhewe is nie. 

2.7 P NEUMATO LOGIE 

Charmismatiese gawes: 

"7.2.1 Die leiding van en werking deur rdie Heilige 
Gees word baie skerp benadruk en speel ’n 
baie prominente rol. 

7.2.2 Die charismatiese gawes word nie as sodanig 

nagejaag, uitgelig en ’n ophef van gemaak nie. 

7.2.2.1 Tongespraak , wat deur die meeste Charismatiese 
groepe as die vernaamste geestesgawe beskou 
word, word glad nie by Kwa Sizabantu beoefen 
of deur hulle aangemoedig nie. Dit speel nie 
h rol by die medewerkers of word deur hulle 
in die openbaar beoefen nie." (Natal Sinode, 
1983, p. 571.) 

A1 die gawes van die Heilige Gees word erken. Daar 
vind egter geen spreek in tale, ophef van hande, ens. 
in die eredienste plaas nie. Indien besoekers dit 
beoefen, word hulle verhinder. Of dit in die privaat= 
heid beoefen word, is nie bekend nie. Daar was egter 
geen tekens dat dit deur medewerkers beoefen is nie. 
Daar word ook geen tussenwerpsels soos "amen" en 
"Halleluja" in die dienste of gedurende gesprekke 
gemaak nie. Teen baie van die verskynsels veral 
"Slain in die Spirit" word sterk gewaarsku in die 
preke en dit word baie. negatief beoordeel. 

2.7.1 BDITE BYBELSE OPENBARINGE 

"Alhoewel hierdie openbaringe belangrik geag word, 
word dit ook getoets en glad nie op dieselfde vlak 
as die Woord gestel nie. Dit hoef dus nie ’n probleem 
in die beoordeling van Kwa Sizabantu te wees nie." 
(Dreyer, Odendaal, e.a., g.d., p. 19.) 

Buite Bybelse openbaringe in die vorin van drome, vi= 
sioene en gesigte vind plaas soos bv. dat ’n Skrif= 
gedeelte aan h analfabeet geopenbaar word. Dit word 
baie streng beoordeel aan die Bybel wat as die abso= 
lute norm geld. Sommige gebeure soos die voorbeeld 
wat hieronder aangehaal word, kan nie direk aan die 
Bybel getoets word nie, maar word tog met groot ver= 

. sigtigheid bejeen en nie sommer as waar aanvaar nie. 

"Die toets vir die egtheid van so ’n openbaring is dan 
of dit waar word." (Basson, 1981, p. 82). Die kon= 
klusie van so h gebeure is dan ook dat God en nie ’n 
mens die eer kry nie. ’n Voorbeeld van so h droom 
word in Kwa Sizabantu-sending se nuusbrief vir Julie 
en Augustus 1983 verhaal. Dit het gebeur tydens ’n 
reeks dienste vir kinders. 

"Onder die kinders wat gekom het, was daar h elfjarig 
seun by name Sandile. Hy het een aand h droom gehad, 
waar hy die Here Jesus gesien het, en waar die Here 
ook aan hom gesê het, dat hy sy lewe met Hom moet reg 
maak, omdat Hy gou kom om hom te haal. Die volgende 

oggend het hy alles vir sy moeder vertel, en sy het 
gevra, waar hy dan sal heengaan? Hy het net geant= 
woord, dat hy nie weet nie, maar die Here sal daar 
met hom wees. 

Tydens hierdie kinderdienste het ons die kinders in 
verskillende ouderdomsgroepe verdeel, en twee tot 
drie medewerkers was dan vir h groep verantwoordelik. 
Sandile het dieselfde oggend nog al die kinders in 
sy groep bymekaar geroep en hulle gesoebat om nog die= 
selfde dag hulle lewens in orde te bring met die Here. 
Maar hulle het hom net uitgelag, en gesê dat hulle 
nog tyd het, en dit later sal doen. 

Hy self het die tyd uitgekoop en sy lewe gereinig, 
en met God in orde gebring. Aan sy moeder het hy 
gesê dat hy nie weet of hy Sondag terug huis toe kom 
nie, want hy weet eintlik nie waar sy huis is nie. 

Die moeder het toe raet ander kinders gereël, dat hulle 
hom asseblief terug huis toe sal bring, in geval hy 
nie die pad vind nie. Sandile het net gesê,. dat hy 
die pad baie goed ken, maar hy weet net nie waar sy 
ware tuiste is nie. Die moeder is terug huis toe 
sonder om te verstaan wat met haar seun gebeur het. 

Die volgende Sondag moes die kinders weer terug ge= 
bring word met busse. Sandile het aan die ander kin= 
ders gesê, dat hy siek voel, en hulle moet sy moeder 
vra om hom te kom haal. 

Terwyl hy siek in die bed gelê het, het hy altyd na 
sy Nuwe Testament gevra, en gedurig daarin gelees. 

Die Maandag het hy almal bymekaar geroep en vir hulle 
in die Bybel voorgelees. Hy eindig met die woorde: 
’Ek kan julle nie veel meer vertel nie, maar ek is 
bereid om te sterwe.' Sy moeder het hom nog vermaan 
°m nie so ydel te praat nie, maar hy het bly staan 
by dit wat hy gesê het. 

Eendag daarna vra hy sy moeder om die Nuwe Testament 
vir hom te bring. Hy was baie swak en kon nie meer 
die Bybel self oopmaak nie. Hv het net die omslag 
gestreel en gesê: 'Die Nuwe Testament. 1 Toe wys 
na bo en sê dat hy aan sy linkerkant die duiwel en 
sy demone sien, en aan sy regterkant is daar ’n engel= 
skaar en hulle wink na hom, om hom te kom haal. 

b Paar dae daarna het hy gesê, dat Hy kom, en daarna 
het hy ontslaap. Sy dood het hulle hele omgewing ge= 
skud, en voor ons is h geopende deur gegee. Die be= 
woners vra ons dringend om die Evangelie daar te kom 
verkondig. Hulle sê, as God so kan werk, wil hulle 
almal deel daarin hê.” 

2.8 DIE VERBOND 

Die verbond as tema funksioneer nie sterk in die pre= 
diking nie. Dit is egter so dat die lidmate dit nie 

aanvaar dat hulle kinders nie vir God sal lewe nie 
Hoewel die verbond dus nie baie verkondig word nie 
funksioneer die verbondsgedagte wel baie sterk. 


2.9 SAKRAMENTE 

"Die kerk bedien die sakramente, nl. die Doop en die 
Nagmaal. Die ampte hou toesig oor die gebruik van 
die sakramente. Die doop word slegs op aanvraag be= 
dien. Daar word nooit oor die doop met mense g'epraat 
nie. Lede van ander kerke, selfs al sou hulle daarom 
vra, word nooit hier gedoop nie. Selfs by kategese 
word die doop nie eens genoem nie. Waar die doop wei 
bedien word, geskied dit deur onderdompeling." (Natai 
Sinode, 1983, p. 571.) 

By die kritiese opmerkings word dan soos volg geoor= 
deel: 

"Dit is redelik duidelik dat veral die doop nie ’n baie 
prominente rol speel nie. Die feit dat 'nooit oor die 
doop met mense gepraat word nie' en dat 'selfs by kate= 
gese die doop nie eens genoem word nie', skep wel die 
indruk dat die Bybelse eis van die doop onderwaardeer 
word en nie ten volle tot sy reg kom nie." (Natal 
Sinode, 1983, p. 574.) 

Nadat die verskillende standpunte van Luther, Calvyn 
en Zwingli oor die sakramente aan Erlo Stegen gestel. 

is, het hy dit onomwonde gestel dat sy sakramentsbe= 
skouing ooreenstem met die van Calvyn. 

2.9.1 NAGMAAL 

Een nagmaalsdiens is bygewoon waar die wyn in kelkies 
bedien is. Voor die viering van die nagmaal is daar 
gewaarsku teen die oneervolle gebruik van die nagmaal 
(1 Kor. 11:17-34.) 

2.9.2 DIE DOOP 

Geen lidmate van ander kerke word gedoop nie, selfs 
al sou h persoon h versoek daartoe rig. Daar is dus 
geen sprake van wederdopery nie. Slegs persone van= 
uit die heidendom word in die kerk opgeneem en dan 
gedoop. Die doop by belydenis word dus toegepas. 

As gevolg van twee redes word die doop egter op die 
agtergrond gehou, naamlik die feit dat die doopvraag = 
stuk h onderwerp is waaroor daar onenigheid bestaan 
tussen kerke en tweedens omdat die doop volgens baie 
swartes ’n verkeerde magiese krag besit. 

"Sundkler (1961:201-2) stated categorically that the 
propensity of the Zulu Zionist to total immersion is 
intimately linked up with traditional Zulu ritual 
practices in streams and pools ... The Zionist Church 
is a syncretistic movement of baptizers. Baptism and 

purification are their main rites, of which other 
activities are more or less dependent corollaries 
He continued, 'They have made baptism into a purifi= 
cation rite which cleanses from magical pollution, 
and thus it can and should be repeated in order to 
accumulate its healing and redeeming power.'" 

(West, 1975, p. 187.) 

"Baptism is regarded as vital to salvation, and must 
take place as soon as possible - often it is a matter 
of urgency with churches to have new members baptised. 
As one bishop said: 'What would happen if they die 
tomorrow, and they are not baptised?'" (West, 1975, 
p. 46.) 

Sommige onafhanklike swart kerke word die doop gedu= 
rig herhaal en ander sien dit noodsaaklik vir redding. 
Dit kan dus genoem word dat dit nie die verbondsgedagte 

is wat nle die kl « kry nie, maar wel die verbondsteken 
van die doop, nie die betekenis van die doop nie, maar 
wel die teken van die doop word op die agtergrond ge= 
hou. 

2.10 EKSORSISME 

"Verder kan genoem word die krag waarmee die prediking 
van die Woord gepaard gaan teenoor demone en besetenes. 
Vir die eerste keer in die geskiedenis van die Chris= 

tendom in Zoeloeland word groot getalle izangoma 
(waarsêers) asof deur ’n onsigbare hand na die sen= 
delinge gedryf om onder die verkondiging van die Woord 
te kom - Vele van hulle getuig van die verlossing van 
demoniese magte en ”n nuwe lewe in Christus." (Van Roóy, 
g.d., p. 12.) 

Hoewel dit nie baie klem ontvang op K.S.B. nie (so 
’n gebeurtenis is nie meegemaak nie) en nie in 
die eredienste plaasvind nie, is dit ook h deel van 
hulle bediening wat in die sendingsituasie van be= 
lang is. 'Oosthuizen (1977, p. 271.) stel dit so: 

"Bose Geeste is dwarsdeur Afrika ’n probleem waarmee 
geworstel word." Ook na K.S.B. kom mense met sulke 
probleme vir hulp. Daar word onderskei tussen mense 
met geestelike kwale en duiwelbesetenheid. Nie alles 
word as besetenheid gesien nie. Ook hier staan die 
persoon se verhouding met God voorop en word daar eers 
’n pastorale gesprek, indien moontlik, gevoer. 

2.11 TUG 

Die onderlinge tug word as van groot waarde gesien en 
streng toegepas. Die tug word toegepas volgens die 
beginsels van Matt. 18:15-17. Hoewel die tug baie 
streng toegepas word, is daar in geen stadium ge= 
vind dat die medewerkers ervaar dat dit bindend en 
stremmend op hulle inwerk nie. Dit word opbouend 
ervaar. "Niemand van die abazalwane (gemeentelede) 

is van hierdie onderlinge tugoefening uitgesonder nie. 
Die geríngste lidraaat het die vrymoedigheid om enigeen 

van die voorgangers aan te spreek. Wat baie op= 

vallend is, is die gewilligheid, selfs gretigheid, van 
die abazalwane om hulle aan vermaning te onderwerp." 

<Van Rooy, g.d., p. 45.) ’n Persoon wat in die sonde 
volhard word uiteindelik deur die gemeente verwerp. 
Eers na berou wat getoon word gedurende ’n proeftyd 
wat die persoon moet deurraaak, word hy weer in die 
gemeente heropgeneem. 

2.12 goddelike genesing 

Goddelike genesing het nie so h posisie dat dit as 
n bediening opsigself funksioneer nie. Dit neem heel= 
temal h ondergeskikte posisie benede die Woordverkon= 
diging in en die enigste funksie wat dit vervul is dat 
dit n bevestiging is van die Woordverkondiging. By 
die Zulu is dit egter deel van sy godsdienstige bele= 
wing en daarom is daar so groot aksent daarop vir 
hulle (die Zulus). h Voorval wat gedurende 1984 
plaasgevind het, illustreer baie van dit wat K.S.B. 
leer oor Goddelike genesing. 

Gedurende Auqustus/September 1984 het Hermann Smith 
een va n K.S.B. se medewerkers (Hy is nie tans meer 
aan K.S.B. verbonde nie) asemhalingsprobleme begin 
ervaar. (Die volledige verslag deur ’n mediese dokter 
is aangeheg as ’n bylae. ) Hy is deur 2 mediese dokters 

behandel en sy toestand het verbeter. Die volgende 
oggend het sy toestand ten spyte van voortgesette 
behandeling versleg. Hy is nie na ’n hospitaal ge= 
neem nie f want hy was ook so siek dat vervoer ’n 
risiko ingehou het. Die persoon het gevra dat Erlo 
Stegen ontbied moes word. Stegen het toe ’n gebed 
vir hom gedoen. Tydens die gebed het genesing inge= 
tree. 'n Week na die gebeure is hy ook deur h inter= 
nis van Pietermaritzburg ondersoek. 

Die verslag van die Natal Sinode (1983, pp. 572, 573) 
het K.S.B. se leer aangaande genesing soos volg ge= 
stel: 

"7.6.1 Deel van hulle werkswyse is die gebed vir 

genesing. Die hoofklem val egter nie op die 
fisiese genesing nie, maar op die verkondiging 
van die verlossingsboodskap. Vandaar dat die 
mens, vir wie gebid word in sy totaliteit 
benader word. Daarom word die evangelie in 
alle gevalle eers aan die sieke verkondig 
met die doel dat daar eers h hartsverande= 
ring sal plaasvind voordat gebid word vir 
liggaamlike genesing. Hulle uitgangspunt 
is dat genesing by die hart begin. 

7.6.2 Die gawe van genesing word nie beskou as ’n 
gawe waaroor na willekeur beskik word nie, 
dit wil sê genesings vind nie in a]le gevalle 

plaas nie. Daar word erken dat sommige 
siekes nie genees word nie omdat God 
soewerein is. 

7.6.3 Alhoewel medikamente nie normaalweg ge= 
bruik word in die behandeling van siekes 
en siektes nie, omdat hulle geen hospitaal 
het nie, slegs h versorgingsoord, het hulle 
nie beswaar teen die gebruik daarvan nie. 
Indien siekes dit verkies om na Vi hospitaal 
of geneesheer te gaan, word hulle gehelp om 
daar te kom. 


7.6.4 Die volgende benadering ten opsigte van 
genesing word gevolg: 

7.6.4.1 Geen aparte genesingsdienste word gehou nie 
en hulle is ook gekant teen die sogenaamde 
genesingsdienste. 


7.6.4.2 Vir siekes word alleenlik gebid op aanvraag 
en dan nooit tydens die openbare erediens 
nie, maar in die privaat. 

7.6.4.3 Geen verklarings word gemaak dat die persoon 
vir wie gebid is nou gesond is nie. 

7.6.4.4 Indien geen genesings plaasvind nie, word dit 
nie noodwendig beskou as bewys dat daar nie 
geloof by die sieke was nie en ook nie dat 

hy nie al sy sonde bely het nie. 

7.6.5 Geen qevalle van sogenaamde psigosometriese 
genesings, d.w.s. wanneer een van die lede= 
mate van ’n persoon onder gebed korter of 
langer word, kom voor nie." 

Hierby kan die volgende nog gevoeg word: 

i. Die mediese beroep word erken en gebruik. 

ii. Genesings word nie as propaganda deur K.S.B. 
gebruik nie. 

iii. Dit is-'God wat genees en nie die persoon se 
geloof nie. 

iv. Daar is gevalle waar genesing nie intree nie 
ten spyte van gebed. Dit is nie ’n maatstaf 
of ’n persoon se verhouding met God reg is, 
al dan nie. 

v. Die belangrikste is die persoon se geestelike 
gesondheid met ander woorde sy verhouding met 
God moet eers herstel wees en daarna volg die 
fisiese herstel. 

2.13 DIE VERHOUDING INDIKATIEF IMPERATIEF 

Dit is op hierdie punt dat Van Rooy sy ernstige 
kritiek teen K.S.B. het as hy sê (p. 34): 

"Teen hierdie agtergrond, nl. die gevaar van eensydige 
nadruk in die prediking, in hierdie geval met name die 
verwaarlosing van die indikatief, moet ons ongerustheid 

oor die aksente in die prediking te Kwa Sizabantu 
gesien word. Die indikatief word veronderstel, maar 
kom nie in die prediking tot sy reg nie." Hy voeg 
hieraan toe: "Hiermee bedoel skrywer ni’e dat die 
imperatief enigsins minder nadruk moet ontvang nie; 
inteendeel, die onverbiddelike eis van God se wet 
moet steeds in sy volle skerpte en krag verkondig 
word, tot oortuiging van sondaars en tot heiligma= 
king van God se kinders, maar dit moet nie in die 
lug hang nie, dit moet rus op 'n ewige kragtige en 
ryke verkondiging van Christus ons versoening en 
heiligmaking." Daar is egter persone wat oordeel 
dat dit h tydige regstelling is van h wanbalans waar 
die indikatief weer ten koste van die imperatief be= 
klemtoon word. (Ds De Wet, Hendrina, N.G-K.A.) 

Die nadruk wat die imperatief ontvang moet verstaan 
word vanuit die oogpunt dat dit eerstens ’n sending= 
situasie is waar die oproep tot bekering van sondes 
weerklink en tweedens tot persone uit gevestigde kerke 
wat nie die dringendheid van God se imperatief ken 
nie en gewoond is dat die indikatief die gewig dra. 

In persoonlike gesprekke en in boodskappe aan die 
personeel self ontvang die indikatief ook h groter 
klem. Dit is egter wel so dat die imperatief die hoof 
klem ontvang. 

2.14 


3. 

3.1 


SAMEVATTING VAN DIE TEOLOGIE 


D " ïer ' E1 °“' P- 6) «- «t soos volg 

op: 

"Ten^siotte: kan gestel „ord dat die mense van Kwa 

Sizabantu hul godsdiens met h besondere balans belewe. 
h 031303 tUSSe " die ° u Testament en Nuwe Testament, 

* tUSSen Waak en b i<3, h balans tussen God se 

genade en die mens se verantwoordelikheid en h ba= 
lans tussen die belewing van die alledaagse lewens= 
Praktyk en godsdiensbeoefening as sodanig." 

WOORDVERKONDIGING 
INLEIDING 

Die verkondiging van die Evangelie is die primêre taak 

van K.s.B. A1 die ander bedrywighede wat reeds genoem 

is, is sekondêr en staan indiens daarvan om dit moont= 

lik te maak en te vergemaklik. Huile hou hulle glad 

nie besig met ander maatskaplike en sosiale opheffings= 

take soos skole en hospitale bou nie. Die verkondiging 

van die Evangelie geskied op K.S.B. hoofsaaklik deur 

prediking en dan ook in persooniívo 

Persoon l lke gesprekke. Normaal= 

weg is daar elke aand h diens wat skriflesing, gebed 
en h boodskap insluit. Dit neem die vorm van ’n ge = 
samentlike afsluitmg aan vir personeel en besoekers. 

KenmSrk Van al die dienste is dat die "gemeente" (be= 
soekers en personeel) nie baie aktief betrokke is nie 

behalwe as hoorders. As gevolg van die groot aantal 
besoekers is sang, wat die enigste aktiwiteit van die 
gemeente is, baie moeilik en slegs enkele liedere 
word gesing. Die swart gemeentelede sing egter meer 
liedere, maar as gevolg van taalverskille kan die be= 
soekers nie daaraan deel hê nie. Behalwe vir die 
sang, is die gemeente slegs as luisteraars betrokke. 
Die boodskap is gewoonlik in Engels of Zulu. Dit 
word dan in die ander tale wat teenwoordig is, getolk 
vanaf die kansel en ook vir kleiner taalgroepe vanuit 
die gehoor. Die taalgroepe groepeer hulle bymekaar. 
Die dienste duur vanaf h halfuur tot meer as twee ure. 
Gedurende die naweke en meer besiger tye is daar tot 
drie dienste daagliks. Gedurende die week 4-10 
April 1985 wat oor Paasnaweek geval het, was daar ± 20 
dienste. Tydens hierdie aanddienste word daar aparte 
dienste vir kinders gereël. Die koor lewer h groot 
bydrae tot elke diens en is volgens reaksie wat ver= 
kry word baie suksesvol. 

3.2 DIE KOOR 

Die Koor het ontstaan deur die begeerte van h jong 
Zulu-meisie, Lydia Dube, om na geesteXike koorsang 
te luister. Gedurende 1973 het sy baie ernstig siek 
geword en ervaar dat sy gesterf het en weer na die 
lewe teruggebring is. Een van die dinge wat sy ge= 
durende hierdie tyd ervaar het, was ’n Hemelse koor 

en dit het die verlange by haar opgewek om weer na 
sulke sang te luister. (Lydia se verhaal word vertel 
in die boek "Im Paradies" van Kurt Koch (sien bronnelys). 
Nie lank na haar herstel nie, het die koor ontstaan. 
Vandag is daar 38 lede, 35 swart en 3 blankes. Hulle 
het ’n repertoire van 160 Christelike liedere waarvan 
sommige eie komposisies is. Dit sluit in ligte tra- 
disionele Christelike liedere maar is oorwegend meer 
ernstige liedere waaronder die koorstukke vanuit die 
Messias van Handel. Hulle sing in 13 verskillende 
tale. Voordat die lied gesing word, word die betekenis 
eers vertaal aan die gehoor. Die aard en funksie van 
die koor word goed opgesom op die omslag van n plaat 
wat deur hulle gemaak is. 

" ... The choir 1 s aim is not polished professional 
auality (they have no conductor and don't use notes) 
but rather that their singing would testify of that 
which Jesus has done for them. ... No one is tolerated 
in the choir whose life is not a convincing testimony 
to the truth of the words they sing. Rather a false 
note than a false heart!" 

GESTALTES VAN DIE WOORDVERKONDIGING 

Die Woordverkondiging geskied onder die volgende 
gestaltes wat almal aanpassings is by die plaaslike 
situasie en behoefte en is variasies van die ere= 
diens waarby die Woordverkondiging steeds sentraal 
staan. 

DIE EREDIENS 

Elke Sondagoggend is daar ’n diens wat gewoonlik deur 
Erlo Stegen self of (in sy afwesigheid) een van die 
leidende medewerkers behartig word. Tydens hierdie 
geleentheid kom benewens die besoekers ook gemeente= 
lede, swart en wit, van naby en vêr vir die diens. 
Die liturigie is eenvoudig: sang, koorsang, h aan= 
tal gebede, skriflesing en prediking, gebed en dan 
weer h enkele gesang. A1 die ander dienste geskied 
in dieselfde vorm met die byvoeging van die bepaalde 
eiesoortige karakter. 

GETOIENISSE 

Daar word heelwat gebruik gemaak van Dersone wat er= 
varings uit hulle eie lewe meedeel om andere te ver= 
sterk in hulle geloofslewe en ook tot aansporing om 
te volhard in die geloof. "Getuienisse is h gebruik 
like deel van die verrigtinge, maar word beheersd en 
kalm gedoen." (Dreyer, Eloff, e.a., g.d., p. 15.) 

Uit die getuienisse word ervaar hoe vêr en diep die 
invloed van die herlewing strek. Persone vanuit alle 
lae en vlakke van die samelewing se lewens is aange= 
raak en aangrypend verander. 

3.3.3 OUER EN KINDERDIENSTE 

Een of twee maal per jaar word daar reekse dienste 
gehou wat oor ’n tydperk van ’n week strek. Gedurende 
die ouerdienste word onderwerpe bespreek wat op die 
ouers se eiesoortige behoeftes van toepassing is. 

Net na die ouerdienste volg "n week van kinderdienste. 
Dit word so gereël dat dit gedurende skoolvakansies 
plaasvind. Die meeste kinders word vir die duur van 
die dienste te K.S.B. gehuisves Hulle word dan in 
verskillende ouderdomsgroepe verdeel en dienste word 
vir elke groep gehou. Gedurende 1985 het ongeveer 
3 000 kinders die dienste bygewoon. Om dit moontlik 
te maak vir die ouers en kinders om die dienste by te 
woon word hulle met busse en vragmotors na K.S.B. en 
terug vervoer. 

3.3.4 VERLOWINGSDIENSTE 

Indien h paartjie van voornemens is om te trou, word 
daar deur middel van "n tussenganger gewoonlik Erlo 
Stegen gewerk. Die man bv. noem sy voorneme om met 
die meisie te trou aan Erlo en hy gaan dan na die 

meisie en stel die man se voorneme aan haar. Indien 
die paartjie dan besluit om te trou, word dit tydens 
’n diens aan die gemeente bekend gemaak. Beide man en 
meisie word na vore geroep. Hulle neem dan hulle plek 
in weerskante van die prediker as simbool dat hulle 
nog nie getroud is nie en dat daar nog skeiding tussen 
hulle is. Gedurende die tyd van hulle verlowing is 
daar geen of weining fisiese kontak tussen die paartjie 
sodat hulle ’n voorbeeld kan stel van reinheid tussen 
die geslagte. Hierdie gebruik moet gesien word teen 
die agtergrond van die Zulu-kultuur waar daar ander 
maatstawwe geld as onder die blankes. 

"The heathen Zulu marries in a very simple way: the 
youth merely goes one night to visit the girl he loves 
and with that the marriage process begins. The offi= 
cial marriage ceremony follows later after the lobola 
has been paid." (Koch, 1981, pp. 248, 249.) 

Die Blankes sluit hulleself by hierdie gebruik in van 
van weerhouding van fisiese kontak met die teenoorge= 
stelde geslag. 

3.3.5 VUURDIENS 

Heelwat toordokters en mense wat met soortgelyke prak= 
tyke gemoeid is, kom tot bekering. Hulle sien dan 
heeltemal af van hulle vorige lewenswyse en bring 
dan ook al die voorwerpe wat gebruik is in hulle 
rituele na K.S.B. Hierdie voorwerpe word vir ’n tyd= 
perk gestoor totdat dit alles tydens ’n diens vernietig 

word. Al hierdie voorwerpe word dan gedurende ’n ere= 
diens in die openbaar verbrand. Die gebruik toon dan 
ook aan die Zulu die oorwinning van die lig oor die 
duisternis aangesien die voorwerpe so h geweldiqe rol 
SDeel in baie van hulle lewens. Ook ander items word 
verbrand soos gesteelde ware waarvan die eienaars nie 
opgespoor kon word nie. 

3.3.6 FILMVERTONTNGS 

Hierdie medium word met vrug gebruik. K.S.B. beskik 
oor h eie projektor en hulle het h aantal rolprent= 
films aangekoop vir hulle eie gebruik. Verdere films 
word gehuur. Die film wat die meeste vertoon word en 
waarop ook die meeste reaksie verkry word, is Burning 
Hell, h weergawe van hoe die Bybel die hel teken. 
K.S.B. het self ook ’n film in samewerking met X-Films 
vervaardig. Die naam van die film is Vendetta en is 
ook al in N.G. kerk-sendingaksies gebruik 


3.3.7 'N TONEELOPVOERING 

Daar word slegs een toneelstuk opgevoer. Dit geskied 
in twee bedrywe. Die eerste is onder andere h weer= 
gawe van h erediens in h swart kerk wat beïnvloed is 
deur die sionistiese kerke. Dit handel oor h gesin 
waarvan die pa siek word en die ma en seun dan die 
hulp van die kerk inroep. Die gedeelte toon h opper= 

vlakkige kerklewe wat dan oorgaan in opregte diens aan 1 

God gedurende die pa se begrafnis. | 

Die volgende toneel toon die laaste oordeel en die I 

uiteinde van die persone se lewens. Die wat hulle 

na Jesus gekeer het met berou oor sonde, ontvang die 

ewige lewe maar die wat volhard het in hulle sondige I 

lewe ontvang die.ewige oordeel. Dit was duidelik dat ! 

die opvoering in sy doel slaag en die Evangelie-bood= 

skap met krag oordra veral aan die Zulus wat dit sien. 

SAMEVATTENDE OPMERKING 

K.S.B. poog om so doeltreffend as moontlik die Evangelre 
suiwer en in sy volle konsekwensies oor te dra. Nie 
kwantiteit nie maar kwaliteit staan vir hulle op dre 
voorgrond. 

" D it lyk asof die leiers te Kwa Sizabantu huiwerig is 
om die beheer oor nuwe gemeentes uit hulle hande te 
laat gaan, veral omdat hulle dit nie wil waag om die 
kwaliteit van die gemeentelike lewe te laat afwater 
nie. Dit mag h faktor blyk te wees wat die duursaam= 
heid van die herlewing bevorder, maar wat terselfdertyd 
die verspreiding daarvan strem." (Van Rooy, g.d., p. 53) 

Benewens Natal en Kwa Zulu, tree.hulle op waarheen hulle ook 
al uitgenooi word. Europa word bv. jaarliks een of twee 
keer besoek deur ’n span sendelinge. 

Hulle doel is om die Evangelie te verkondig en nie 
om lidmate van ander kerke te werf nie. Daar ís nie 
een predikant of ander geestelike leier wat aan skrywer 
gesê het dat K.S.B. van sy lidmate oorgeneem het nie. 

HOOFSTUK 4 

1. KWA SIZABANTU IN VERHOUDINGE 

1.1 INLEIDING 

Kwa Sizabantu is primêr besig met sendingwerk onder die 
Zulus. Hulle ligging is redelik afgesonderd en vêr 
van groot stede en sentra. Tog is daar baie kontak na 
buite hoofsaaklik as gevolg van die groot hoeveelheid 
besoekers wat hulle daar ontvang. Hulle self oritvang 
ook uitnodigings vanoor die hele Suid-Afrika en Suidwes- 
Afrika en selfs vanaf ander buurlande en oorsee. Hoe= 
wel hulle dus self afgesonderd is, strek hulle invloed 
baie vêr en oor baie kerklike demoninasies se grense 
heen. In hierdie hoofstuk word bepaal hoe hulle gesind= 
hede teenoor ander kerke is en dan veral ook hoe ander 
kerke wie se lidmate soveel besoek aflê by Kwa Sizabantu 
oor hulle voel. 

Dit is opmerklik dat daar meer kontak is met kerke van= 
uit die gevestigde tradisie soos die familie van Gerefor 
meerde Kerke en die Lutherse Kerke. 

"Dit gebeur dikwels dat mense uit Pinksterkerke daar 
kom, en dan bitter teleurgesteld en selfs verontwaardig 
die plek verlaat omdat hulle nie daar aangetref het wat 
hulle verwag het nie." (Van Rooy, g.d., p. 54.) 

Kontak met die meer charismatiese en Pentakostalistiese 
kerke is baie beperk. Dit is moontlik omdat Kwa Siza= 

bantu hom sterk uitspreek teenoor sommige van die ge= 
beure in sulke kerke. Kwa Slzabantu is hulle egter nie 
vyandiggesind nie, maar veroordeel wel sommige van die 
dinge wat hulle verkondig. Omdat daar huidiglik teo= 
logiese tendense is wat opstand teen die regering aan= 
moedig en daar selfs oproepe vanuit die N.G. Sendingkerk 
gekom het dat daar gebid moet word vir die val van die 
regering, word ook na Kwa Sizabantu se gesindheid teen= 
oor die regering gekyk. Dit is goed om hierna te kyk 
veral omdat Kwa Sizabantu ook h sendingkerk is wat die 
belange van veral die Zulu op sy hart dra. 


.2 KWA SIZABANTU EN DIE SUID-AFRIKAANSE REGERING 

Kurt Koch berig in "In Seinem Namen" (g.d., p. 11) van h 
brief wat deur Kwa Sizabantu aan die vorige Eerste Mi= 
nister B.J. Vorster, geskryf is waarin hulle noem dat 
hulle hom in die gebed opdra aan die Here. Dit is h 
teken van hulle gesindheid teenoor die regering. 

Daar word geensins opstand of h negatiewe gesindheid 
teenoor die Regering opgewek nie. Tydens Erlo Stegen 
se onlangse besoek aan Hermannsburg, Wes-Duitsland, het 
hy kritiek ontvang van individue oor sy gesindheid van 
onderdanigheid aan die staat. 

Besoekers van oorsee word saamgeneem op sendingveldtog= 
te sodat hulle die ware toedrag van sake in Suid-Afrika 
kan sien en ervaar. Swart medewerkers word ook tydens 
die oorsese besoeke toegelaat en gebruik om te antwoord 

- 83 


op vrae en aantygings wat daar gemaak word teen Suid- 
Afrika se beleid ten opsigte van die Swartes. Die 
Swart medewerkers stel feite dan in perspektief aan= 
gaande die verhouding tussen Blank en Swart en die 
wrywing tussen Swart nasies onderling. 


KWA SIZABANTU EN DIE ZULUREGERING 

Hoofminister, Gatsha Buthelezi, die politieke hoof van 
die Zulunasie is h gereelde besoeker op Kwa Sizabantu 
en is hulle goedgesind. Erlo Stegen het al by verskeie 
geleenthede die Inkatha-beweging waarvan Buthelezi die 
beskermheer is, toegespreek. 

Die Zulukoning, Goodwill Zwelithini bely openlik sy 
geloof in Jesus Christus. Hy is Kwa Sizabantu ook baie 
goedgesind en lê ook gereeld daar besoek af en stuur 
van sy familielede en onderdane daarheen om daar besoek 
af te lê. Hy sien sy verhouding met Kwa Sizabantu soos 
die konings van die Ou Testament wat profete gehad het 
om die wil van God vir hulle bekend te maak. Erlo Stegen 
van Kwa Sizabantu is dan ook sy profeet. Tydens h reeks 
kinderdienste in 1983 het hy ook deel gehad aan die ak= 
tiewe verkondiging van die Evangelie en h koning se ver= 
antwoordelikheid teenoor God aan hulle genoem. 

1.4 KWA SIZABANTU AS EKUMENIESE SENTRUM 

Voordat na die verhouding tussen Kwa Sizabantu en spe= 
sifieke kerke gekyk word, word daar eers oorsigtelik 
aangedui hoeveel mense van ander denominasie en groepe 
wel by Kwa Sizabantu besoek aflê in georganiseerde 
groepe en as individue. 

Tydens Paassondag 1985, se erediens, is daar versoek 
dat persone van verskillende tale, nasies en bevolkings= 
groepe wat teenwoordig is, hulle self moet bekendstel 
en 'n kort boodskap van groete oordra. Voordat dit ge= 
stop is (as gevolg van tyd wat dit in beslag geneem het), 
het die volgende persone h geleentheid gekry: 


1. 

Af rikaanssprekende 

8. 

Sotho 

2. 

Duitser 

9. 

Zulu 

3. 

Noorweegsprekende 

10. 

Australiër 

4. 

Switser 

1 1 . 

Transkeier (Xhosa) 

5. 

Fransman 

12. 

Shangaan 

6. 

Italianer 

13. 

Nederlander 

7. 

Koreaan 

14. 

h Persoon van Groot Brittanje 


Daar was ook ander groepe soos Ndebeles, Kleurlinge, 
Indiërs en mense vanaf die V.S.A. teenwoordig wat 
nie spreekgeleenthede gekry het nie. Hoewel heelwat 
van die mense uit Suid-Afrika self afkomstig was, toon 
dit tog die besondere kosmopolitiese aard van Kwa Siza= 
bantu. Boodskappe word gereeld in verskeie tale gelyk= 

tydig getolk. Ten einde al die mense van verskillende 
taalgroepe van hulp te kan wees, is daar feitlik voort= 
durend van die medewerkers besig om vreemde tale aan te 
leer. Een van die medewerkers, J. du Preez, het onlangs 
teruggekeer na 'n jaar se studie aan die Institut Biblique 
de Nogent-surMarne, Frankryk. Aanvanklik het hy eers 
in Suid-Afrika die Franse taal aangeleer en toe teolo= 
gie gaan studeer om meer van die Franse taal en kultuur 
te wete te kom. 

Persone word nie na hulle kerkverbande gevra nie en tog 
is dit duidelik dat verskeie denominasies verteenwoordig 
moet wees. Kwa Sizabantu kan dus met reg h informele 
geestelike ekumeniese sentrum genoem word waar persone 
oor kerklike grense heen daar besoek aflê. 

Gedurende 1979 het Kwa Sizabantu afgevaardigdes na 
S.A.C.L.A. gestuur en het die koor daar sangitems ge= 
lewer. 

Hulle beskou hulleself as deel van die liggaam van 
Christus en dat hulle ook onlosmaaklik by ander kerke 
betrokke is. Hulle poog dan ook om dit wat die Here 
vir hulle gedoen het met ander te deel. Hulle behou 
egter steeds die reg dat hulle nie alles aanvaar wat 
deur ander kerke geleer word nie en spreek hulle streng 
uit teen dit wat hulle as strydig met God se Woord er= 
vaar. Hulle verwelkom kontak met kerke wat hulle as 
suiwer en nugter ervaar. 

1.5 KWA SIZABANTU EN BUITEKERKLIKE ORGANISASIES EN 
CHARISMATIESE EN PENTAKOSTALISTIESE KERKE 

Daar was 'n tyd dat Kwa Sizabantu wel aansluiting gevind 
het met buitekerklike organisasies soos die Logos-bid= 
uurgroepe (tans Logos-kerk). Nadat die groepe egter 
charismatiese trekke begin aanneem het, soos veral die 
"Slain in the Spirit" waar mense agteroor val en hulle 
bewussyn verloor as daar vir hulle gebid word, het daar 
skeiding gekom. Erlo Stegen het hom sterk teen hierdie 
dinge uitgespreek en dit veroordeel. Soortgelyke ge= 
beure en die charismatiese trekke soos spreek in tale, 
ophef van hande, ens. was nooit h kenmerk van Kwa Siza= 
bantu nie. 

1.6' KWA SIZABANTU EN DIE HERMANNSBURGSENDING 

Juis omdat Kwa Sizabantu histories vanuit die Hermanns= 
burgsending kom en die breuk met hulle plaasgevind het 
word daar ook na hierdie betrekkinge gekyk. Dit was 
verbasend om te merk dat daar nie verbittering en stryd 
tussen die twee groepe bestaan nie. Die menings wat 
hier weerspieël word, is egter slegs die van individue 
en nie amptelike besluite nie. Geen amptelike besluite 
is nog aangaande Kwa Sizabantu gemaak deur die Hermanns= 
burgsending nie. Dit is dus moontlik dat ander persone 
ander menings oor Kwa Sizabantu kan hê as die wat hier 
gemeld word. Pastoor Ludeman, die huidige hoof van die 

Hermannsburg Sending in Suid-Afrika, het kontak met 
Kwa Sizabantu gehad deur middel van 'n Indiër-gemeente 
in Durban, van wie hy die leraar was, wat daar besoek 
afgelê het. ( Hy sal dit betreur indien hulle in 'n 
kerk ontwikkel wat dit vir ander kerke moeilik maak om 
hulle te besoek. Hy besef egter dat kerkvorming h nood= 
saaklike uitvloeisel is van Kwa Slzabantu se arbeid.) 

Hy sien die waarde van Kwa Sizabantu hoofsaaklik daarin 
dat dit h sentrum is waarheen h persoon kan gaan om 
geestelik verryk te word. 

Van die medewerkers, insluitend Erlo Stegen, se kinders 
het na Hermannsburg, Suid-Afrika, gegaan vir skooloplei= 
ding. Dit is gestaak as gevolg van finansiële redes. 

Die verhouding met Hermannsburg Sending in Duitsland 
is nie goed bekend nie. Daar is egter wel kontak. Die 
hoof van die Hermannsburg Sending, dr R. Miiller het 
reeds besoek afgelê en goeie wense oorgedra. Erlo Stegen 
het ook al Hermannsburg Sending in Duitsland besoek en 
daar gepreek. Die boodskappe was baie positief ontvang 
behalwe vir die kritiek soos uitgespreek in hoofstuk 3 
(Kwa Sizabantu en die Suid-Afrikaanse Regering). 

Daar bestaan dus vriendelike betrekkinge tussen Kwa Siza= 
bantu en Hermannsburg Sending. 

1.7 KWA SIZABANTU EN DIE N.G.-KERKFAMILIE 

1.7.1 INLEIDING 

Reeds in die eerste jaar na die begin van die herlewing 
was daar al N.G. Kerk-lidmate betrokke. Geleidelik het 
die kontak vermeerder soos wat meer persone daar besoek 
afgelê het. So het Kwa Sizabantu aan die N.G. Kerk be= 
kend geword totdat daar vandag byna nie meer h gemeente 
is waar Kwa Sizabantu nog nie ter sprake gekom het, of 
dat van die lidmate van die gemeentes daar besoek afge= 
lê het nie. 

Daar is nog nie veel amptelike besluite oor Kwa Sizaban- 
tu geneem nie, maar die wat daar is, sal beoordeel en 
bespreek word by die onderafdeling van die N.G. Kerk 
se verhouding met Kwa Sizabantu. 

Verhoudinge wat dus hier ter sprake kom, is dus weer 
eens hoofsaaklik die van induviduele persone naas die 
enkele amptelike besluite. 

1.7.2 DIE REFORMED CHURCH IN AFRICA 

Hier is nog geen amptelike besluite geneem oor Kwa 
Sizabantu nie. Vier predikante het sover bekend kontak 
met Kwa Sizabantu. Twee is van Jeshurun-gemeente. 

Hulle is di. J.P. de Beer en G.H. de Nyschen. 

Ds. De Nyschen is in Verulam, noord van Durban, betrokke 
by h sendingwerksaamheid wat tot h mate h ooreenkoms ver= 
toon met Kwa Sizabantu. 

Nog h predikant wat kontak het met Kwa Sizabantu, is ds. 
J.C. van der Spuy van Pietermaritzburg-gemeente. Dié 
predikante is positief gesind teen Kwa Sizabantu hoewel 
hulle ook sekere punte van kritiek noem. Hulle het reeds 
met hulle gemeentes daar besoek afgelê en verwys soms 
probleemgevalle na Kwa Sizabantu. 

Daar kan dus gepraat word van h goeie verhouding wat sulke 
predikante met Kwa Sizabantu het. Dit is opmerklik dat 
die predikante wat oor die algemeen nie polities aktief 
is nie, meer aanklank vind by Kwa Sizabantu. 

.7.3 N.G. KERK IN AFRIKA 

Tydens my besoek aan Kwa Sizabantu gedurende Julie 1985 
het 2 predikante van die N.G.K.A. daar besoek afgelê. 

Ds S. de Wet van Hendrina het van sy gemeentelede met 
■n bus saamgebring en ds T. de Wet van Zithulele in 
Transkei het met 2 van sy kerkraadslede daar besoek 
afgelê. Beide predikante het al verskeie kere vante= 
vore daar besoek afgelê en hulle oordeel is baie posi= 
tief aangaande Kwa Sizabantu. 


Ds. D.B. Dick van die mobiele sendingeenheid te Greytown 

se werksveld stem ooreen met dié van Kwa Sizabantu. 

Tydens my besoek aan Kwa Sizabantu in Julie 1985 was hy 
nie met h veldtog besig nie en was 4 van sy evangeliste 
vir 'n tyd op Kwa Sizabantu. Hy verwys ook probleemge= 
valle wat langdurige behandeling vereis, na Kwa Sizaban= 
tu. Daar is nog nie gesamentlike veldtogte aangepak nie, 
maar tog is daar samewerking in dié opsig dat van die 
bekeerlinge vanuit die Mobiele eenheid se werk soms ver= 
wys word na bestaande Kwa Sizabantu-gemeentes waarby die 
persone dan ook inskakel. Daar is nie verder veel kon= 
tak met die N.G.K.A. bekend nie, veral nie vanuit die 
plaaslike omgewing nie. Dit is moontlik omdat die 
N.G.K.A. nie veel werksaamhede het in die omgewing van 
Kwa Sizabantu nie. Daar is Swart evangeliste wat be= 
soek afgelê het op Kwa Sizabantu, maar geen kennis word 
gedra van Swart leraars wat kontak het met Kwa Sizabantu 
nie. 

1.7.4 N.G. SENDINGKERK 

Die N.G. Sendingkerk is nie baie sterk in Natal nie en 
daar is ook geen kontak met Kwa Sizabantu bekend nie. 

1.7.5 DIE N.G. KERK 

Daar is h voortdurende vloei van N.G. Kerk-lidmate na 
Kwa Sizabantu. Dit geskied deur middel van georgani= 
seerde toere deur gemeentes, of lidmate wat indivudueel 
daar besoek aflê. Die predikers van Kwa Sizabantu ont= 

vang ook gereelde uitnodigings om in N.G.-gemeentes op 
te tree. Daar is dus langs dié weë gereelde kontak 
tussen die N.G. Kerk en Kwa Sizabantu; trouens, van 
die leidende figure te Kwa Sizabantu is N.G. Kerk-lid= 
mate. Die eerste amptelike reaksie vanaf N.G. Kerk- 
geledere oor die bedrywighede van Kwa Sizabantu, was 
op 11 Oktober 1979. Die Natalse Sinodale Sendingkommis= 
sie het h inligtingsbrief aan al die Kerkrade van die 
R.S.A., S.W.A. en Rhodesië gestuur waarin daar gewaar= 
sku word teen kontak met Kwa Sizabantu. In die brief 
word Kwa Sizabantu geteken as h organisasie wat charis= 
maties-georienteerd is met baie dwaalleringe in hulle 
teologie. Die besluit van die Sinodale Sendingkommis= 
sie van Natal in die brief (1979, p. 4) is dan soos 
volg: 

"In die lig van die voorafvermelde voel die SSK van 
Natal hom genoodsaak om die voorafgenoemde inligting 
onder die aandag van kerkrade te bring met die vriende= 
like versoek om lidmate te waarsku teen deelname aan die 
propagering en moontlike ondersteuning van h buite-kerk= 
like beweging waarrondom daar baie vrae bestaan." 

Hierdie brief, sowel as beriggewing deur die openbare 
nuusmedia het die indruk geskep dat Kwa Sizabantu h plek 
is wat oneg is en liewers nie deur N.G. Kerk-lidmate be= 
soek raoet word nie. Na die brief het daar egter verdere 
ondersoeke gekom waarvan die meeste se inligting onge= 

lukkig gegrond is op ’n besoek van slegs h naweek of 'n 
paar dae, maar nogtans het hierdie ondersoeke ’n meer 
positiewe beeld vertoon. 

Die Natalse Sinode het in 1983 ná ondersoeke deur D.i. 

D. Dick en C.S. Botha en prof M.C. Kitshoff, die volgende 
besluite oor Kwa Sizabantu goedgekeur: 

"Die sinode erken die goeie reg van die bestaan van 
Kwa Sizabantu en die goeie reg van daardie kerk om die 
evangelie van Jesus Christus onder die heidene uit te 
dra in belang van die koninkryk. " en 

"Die sinode spreek sy waardering uit vir die goeie ge= 
sindheid wat teenoor die N G Kerk geopenbaar word." 

(pp. 785-786.) 

Huidiglik is die beoordeling van Kwa Sizabantu deur die 
N.G. Kerk dus minder negatief en het daar h groter er= 
kenning vir hulle bestaan en werk gekom. Kwa Sizabantu 
het h baie positiewe gesindheid teenoor die N.G. Kerk 
ten spyte van die feit dat hulle bewus is van al die 
negatiewe kritiek teen Kwa Sizabantu vanuit die N.G. 

Kerk: 

"Ons kry baie bewyse, dat die Ned. Geref. Kerk by name, 
in die gedagtes van Kwa Sizabantu hoog aangeskrewe staan 
en dat sy leraars, lidmate waaronder blank en swart, nog 

altyd met die hoogste agting en respek behandel is." 
(Botha & Dick, 1980, p. 4) 

Daar word geen negatiewe gesindheid teenoor die N.G. 

Kerk gekweek nie. Van die medewerkers wat N.G. Kerk- 
lidmate is, wat ek ondervra het oor hulle kerklike be= 
trokkenheid, het gesê dat dit as gevolg van omstandig= 
hede is, met ander woorde, hulle werksaamhede te Kwa 
Sizabantu, wat hulle verhinder om betrokke te wees by 
hulle eie N.G. Kerk-gemeentes. Johan Naude, Erlo Stegen 
se vlieniër, is nie op Kwa Sizabantu self woonagtig nie. 
Hy kan dus aktief inskakel by die plaaslike N.G. Kerk 
van Greytown. Hy dien op die kerkraad as ouderling en 
sy vrou is een van die groepsleidsters van die gemeente 
se vrouediens. 

Die predikant in wie se grense Kwa Sizabantu val, ds 
J.H. Lessing van Greytown-gemeente, het by navrae genoem 
dat hy geen negatiewe ervarings oor Kwa Sizabantu het 
nie en dat hy geen beswaar het dat van sy lidmate op 
Kwa Sizabantu betrokke is nie. Ook die kerkraad se 
gesindheid is positief teen Kwa Sizabantu. 

Erlo Stegen het by geleentheid genoem dat hy vir die 
afgelope paar jaar geen ander uitnodiging om te preek 
aanvaar het as die vanaf die N.G. Kerk nie. 

Leerstelling is ook gesien dat Kwa Sizabantu na aan die 
N.G. Kerk staan en dat daar selfs uit die drie formuliere 
van enigheid gepreek is. 

Ten slotte kan genoem word dat Kwa Sizabantu groot ag= 
ting het vir die N.G. Kerk, nie lidmate by hulle werf 

nie en slegs op uitnodiging sal optree binne ’n bepaalde 
gemeente se grense. 

Daar kan dus met Botha, Koen, Horn en Nicol (p. 2) saam= 
gestem word as hulle sê: 

"As lidmate vra of hulle maar soontoe kan gaan, hoef 
ons hulle nie te ontmoedig nie, en dit sou goed wees as 
*n studenteleraar kan saamgaan as h groep uit die gemeen= 
te daarheen wil gaan" en 

"Dit sal goed wees indien besoeke na ons eie kerk se 
sendingstasies ook gestimuleer word, sodat ons balans 
kan behou en kan besef dat die Here ook daar kragtig 
werk." 

HOOFSTUK 5 

FAKTORE VERANTWOORDELIK VIR KWA SIZABANTU SE GROEI 
EN SUKSES 

Geen werking van God kan gedupliseer word om dan 
op h ander plek van net so veel waarde te wees as 
daar waar dit ontstaan het nie. Dieselfde is ook 
waar van Kwa Sizabantu. Dit is 'n sendingaksie met 
h eiesoortige karakter maar daar is tog sekere as= 
pekte wat ook elders van waarde mag wees. 

Indien hier na faktore gekyk word wat verantwoorde= 
lik is vir die sukses van Kwa Sizabantu moet dit nie 
beskou word asof al die faktore bespreek is nie. 
Sommige wat van groot belang mag wees mag dalk nie 
eers ter sprake kom nie, terwyl ander wat van minder 
belang is wel genoem word. Dit wat van groot belang 
is vir die tradisionele Zulu is moontlik van sekon= 
dêre waarde vir die Westerse Blanke wat ook daar 
besoek aflê. 

Die faktore word ook nie in orde van belangrikheid 
genoem nie. 

Ds. D. Dick van die N.G.K.A. Mobiele Eenheid wie se 
sendingveld ooreenstem met dié van Kwa Sizabantu 
noem die volgende: 

i. Jesus Christus neem h baie sentrale posisie in 

ii. Daar word groot erns gemaak met bekering, 
wedergeboorte, sonde en sondebelydenis; 

iii. Van die bekeerlinge word ii radikale breuk 
met hulle vorige godsdiens en lewe verwag; 

iv. Die pad wat aan die Christene voorgehou word, 
is h smal maar Bybelse pad; 

v. Iemand wat nie bereid is om vir God met h 

volle oorgawe te dien nie, word nie aanvaar 
as lidmaat nie; 

vi. Dit gaan om kwaliteit en nie kwantiteit nie. 
Hulle sal persone nie probeer hou net t.w.v. 
die lidmaattal nie; 

vii. Liggaamlike genesing wat deel is van die Zulu 
se godsdienstige belewing word erken en gene= 
sings vind plaas; 

viii. Daar is bevryding van demoniese bindinge; 

ix. Daar word baie persoonlike aandag aan die 
lidmate gegee, ook wat nasorg betref. Mense 
word bv. tydens groot dienste met vragmotors 
en busse na en van Kwa Sizabantu vervoer. 

Hierby kan dan ook nog die volgende genoem word: 

Daar word aansluiting gevind by die mense se kultuur. Die 
goeie word aanvaar en gerespekteer. Daar word bv. nie van 
die Zulus verwag om te breek met hulle tradisionele drag nie. 
Persone wat daar besoek aflê word met die grootste gasvryheid 
en vriendskap behandel. Dit, saam met die feit dat daar glad 

nie versoeke om finansiële bydraes gemaak word 

nie ' maak 'h 9 ro °t indruk veral op die Blanke be= 
soekers. 

Die Evangelie word met groot erns maar op 'n sobere 
wyse verkondig. Hoewel daar sterk appél op die 
mens gerig word, word dit as 'n boodskap met hoop 
oorgedra. Mense ervaar dat daar ten spyte van wie 
en wat hulle is, steeds hoop is by God wat instaat 
is om in hulle situasie in te tree en te help. 

Mense sien in die lewens en optrede van die mede= 
werkers dat hulle vir God met oorgawe dien en dat 
Hy vrede en geluk aan hulle skenk. 

Trevor Dahl, h medewerker van Kwa Sizabantu, wat 
■n leidende rol inneem, noem opsommend dat die rede 
vir Kwa Sizabantu se sukses is dat mense daarheen 
gaan met h behoefte en dat hulle behoeftes in baie 
gevalle bevredig word. 

Die samevattende en oorkoepelende rede vir die 
sukses is dat die Almagtige en soewereine God op 
Kwa Sizabantu onverhinderd kan werk deur mense wat 
Hy vir die taak voorberei het en wat hulle in volle 
oorgawe aan Sy wil onderwerp het. 

PERSOONLIKE OPMERKINGS 

Kwa Sizabantu is h besondere plek waar God op h 
buitengewone manier werksaam is. 

Die rede waarom God so werk is nle net omdat hulle 
teologie so suiwer is nie, want daar is punte waar 
kritiek teen hulle teologie ingebring kan word - 
hulle is egter getrou aan daardie insigte wat God 
aan hulle gegee het vanuit Sy Woord. 

Die boodskap van Kwa Sizabantu kan dan gesien word 
as dat ons getrou aan God moet wees volgens dit wat 
Hy aan ons openbaar het. Daar is baie kerke wat 
bv. h beter teologiese fundering het as Kwa Siza= 
bantu aangaande die tug maar dit word nie so toe= 
gepas nie. Kwa Sizabantu probeer om sovêr moontlik 
aan God gehoorsaam te bly ongeag die gevolge van die 
gehoorsaamheid en dit is duidelik dat God se seën 
daarop rus. 

Kwa Sizabantu het h groot invloed onder die Zulu= 
volk en die Zulu-leiers. Die Zulu-volk maak h 
groot deel uit van die bevolking van Suidelike 
Afrika. Dit kan daarom genoem word dat die in= 
vloed wat vanaf Kwa Sizabantu uitgaan nog h be= 
langrike rol sal speel in die toekoms van Suid- 
Afrika - godsdienstig sowel as polities. 

3. SLOT 

Die Gereformeerde Kerkbode (April 1867, p. 128) sê 
die volgende van die Hermannsburgsending wat vandag 
ook waar is van Kwa Sizabantu: 

"Nemen wij in aanmerking wat, door Gods genade, de 
kleine kerk te Hermannsburg in staat is geweest te 
volbrengen, kunnen wij niet anders dan ons beschaamd 
gevoelen, dat de Nederduitsch Gereformeerde Kerk tot 
nog toe zoo weinig gedaan heeft ter voortplanting 
van het Evangelie onder de inboorlingen binnen haar 
bereik." 

Mag God ook in ons geliefde Nederduitse Gereformeerde 
Kerk nog meer mense vind wat Hy kragtig kan gebruik 
as Sy getroue getuies. 


OP DIE LAASTE DAG, DIE GROOT DAG VAN DIE HUTTEFEES, 
HET JESUS DAAR GESTAAN EN UITGEROEP: "As IEMAND 
DORS HET, LAAT HY NA MY TOE KOM EN DRINK! MET 
DIE EEN WAT IN MY GLO, IS DIT SOOS DIE SKRIF SÊ: 

Strome lewende water sal uit sy binneste vloei." 

Joh. 7:37,38 

MEDIESE VERSLAG DEUR DR A VAN EEDEN 

In die omgewing van Augustus/September verlede jaar (1984) 
het ek by Montebello hospitaal in die omgewing van Dalton 
gewerk. Ek sou dan met naweke Kwasizabantoe besoek. 

By een geleentheid was ek weer ’n naweek op Sizabantoe saam 
met my vriend Dr. M.J. Viljoen wat ook op Montebello ge= 
werk het. 

Een van die medewerkers was by die geleentheid baie siek. 
Hy was h bekende asma leier wat op daardie stadium ’n tipe 
bronchopneumonie ontwikkel het (Aldus ’n internis van 
Pietermaritzburg wat hom í1 week later gesien het.) 

Die Saterdagmiddag het die persoon ons gevra vir hulp aan= 
gesien hy kortasem was. By ondersoek was dit duidelik dat 
hy ’n matige aanval van bronchospasma het wat, volgens hom 
reeds langer as 6 uur geduur het. 

Ek het vir hom intramuskulêre aminofeliea (500 mg) gegee 
plus ’n ampule depo medrol. 

Om en by 17h00 die middag was ons saam met die persoon en 
hy was heelwat beter. As ek reg onthou het ons hom ook 
met ampisellien begin behandel omdat hy simptome gehad het 
wat op ’n verkoue gedui het en omdat ons ’n sekondêre infek = 
sie, met sy geneigdheid tot asma, wou verhoed. 

Die volgende oggend - 07h00 het hy ons kom wakker maak. 

Hy was uitermate kortasem en het duidelik ii baie kwaai asma= 
aanval gehad. Klinies het hy inspiratoriese en ii ekspi= 
ratoriese rongie gehad. Hy het op een plek gesit en hyg na 
asem. Ek het nie vir h pulses paradoksus getoets nie en 
kan nie onthou dat hy sianoties was nie. 

Ons het hom dadelik 250 mg aminofelien stadig intraveneus 
toegedien (stadig oor 10 minute) en as ek reg onthou ’n am= 
pule "solucortef" (hidrokortisoon) of selfs "Dekadron" (’n 
baie kragtige steroied). Na - 30 minute was sy toestand 
onveranderd. Hy het ’n hand vol sneesdoekies met een hoes 
pap nat gehoes sodat hy dit telkens moes weggooi en ’n 
tweede handvol vat vir die volgende hoesbui. Ons het hom 
toe nog 250 mg aminofelien stadig intraveneus toegedien met 
feitlik geen respons nie. 

Mnr Smith self het toe voorgestel dat ons vir Erlo Stegen 
moes vta of hy nie vir hom sal kom bid nie. Hy het by mnr 
Smith op die bed gaan sit en begin bid. Intussen het laas= 
genoemde aanhoudend gesit en hyg met h borrel geluid diep 
uit die longe (nat krepitasies) wat maklik sonder ’n stetho= 
skoop hoorbaar was. Terwyl hy vir mnr. Smith gebid het, 
oor "n periode van 5-6 sekondes het dit meteens doodstil ge= 
word. So stil dat ek amper my oë oopgemaak het om te sien 
wat gebeur het. Na die gebed het Erlo Stegen opgestaan en 
uitgeloop en gevra of hy mnr. Smith dalk net weer sou kon 
sien voor hy (dieselfde dag) oorsee sou gaan. Mnr. Smith 
was basies normaal. Hy het regop op die bed gesit en rus= 


102/. . . 







102 - 


tig asemgehaal. Ons het hom gevra om te hoes en hy het ’n 
absoluut droë hoes gehad en kon glad nie sputum produseer 
nie. 

Medies gesproke is daar, glo ek, nie ’n verklaring voor nie. 
Beide die intraveneuse aminofelien inspuitings moes reeds 
begin werk het na 5 minute en behalwe dit gee dit gewoon= 
lik h stelselmatige verbetering oor "n kwessie van een tot 
twee of drie ure. Ek het al heelwat kere te vore beide 
kortisoon en intraveneuse aminofelien toegedien (die stan= 
daard behandeling van gehospitaliseerde asmapasiente met 
geringe wysigings van persoon tot persoon) en nog nooit ’n 
soortgelyke respons waargeneem nie. h Skielike korigering 
van suurbasies wanbalans kon nie gebeur het nie omdat ons 
geen bikarbonaat gehad het om te gee nie. Die opheffing 
van ’n pneumothoraks kon ons vanselfsprekend nie reggestel 
het nie. Ek kan miskien net noem dat ek mnr. Smith as 
amper te siek beskou het om hom na die naaste hospitaal te 
vervoer en dat 'n internis wat hy in die opvolgende week 
besoek het, retrospektiewelik gesê het dat hy ’n tipe brongo= 
pneumonie moes gehad het. 

